СССРнинг қудратли КГБ идораси жиноятларини фош қилгани учун халқ орасида” Рембо” лақабини олган ва ўн йилга қамалган ўзбек милицияси тезкор вакили Қаҳрамон Хўжақулов икки йилдан бери ўзини оқлашга уринмоқда…\n“Eltuz” нашрининг суриштирув гуруҳи КГБ-МХХдан азият чеккан собиқ милиция майори ҳақида фильм тайёрлади.\nЭътиборингизга фильмнинг биринчи қисмини тақдим этамиз.\nКГБ-МХХ наркобизнесини очган ўзбек ҳамон оқланмаяпти\nЎзбекистонда Шавкат Мирзиёев иқтидорга келгач, собиқ МХХ, ҳозирги ДХХнинг кўплаб жиноятлари ҳақида ошкора айтди. Айниқса, “хизмат”нинг наркотрафикка алоқадорлигини кескин танқид қилди. Унинг бу ҳаракатлари МХХдан жабр чеккан кишиларда катта умидларни уйғотди.\nУлардан баъзилари ўзларини расман оқлаш учун Ўзбекистоннинг турли идораларига мурожаат қила бошладилар. Лекин кўп ҳолларда давлат идоралари бундай мурожаатларни жиддий ўрганиш ўрнига, аризачиларни у идорадан бу идорага жўнатишни маъқул кўришмоқда. Баъзи ҳолларда бундай кишилар яна таъқибга олинмоқда.\n“Eltuz”нинг бугунги фильми КГБ-МХХдан азият чеккан собиқ милиция майори ҳақида. У икки йилдан бери ўзини оқлашга уринмоқда. Демак…\nКГБни оёққа турғизган ўзбек милиционери\nБундан ўттиз йил олдин сурхондарёлик оддий ўзбек милиционери СССРнинг энг қудратли икки ташкилоти – КГБ ва Ташқи ишлар вазирлигини оёққа турғизган. Наркотрафикка қарши у олиб борган навбатдаги операция натижаларидан СССР ташқи ишлар вазири Эдуард Шеварднадзе ва КГБ раиси Виктор Чебриковнинг ороми ростакамига бузилган.\n1988 йилда 28 ёшда бўлган Қаҳрамон Хўжақулов Сурхондарё вилояти Ички ишлар бошқармасида тезкор вакил бўлиб ишлаган. Ўша йил ёзида Хўжақулов ўзининг махфий манбаларидан муҳим хабар олади. Хабарда номаълум шахслар Афғонистоннинг Мозори Шарифидан Ўзбекистоннинг Термизига доимий равишда наркотик ташиши айтилган эди.\n“1998 йилнинг ёзида манбаларим қизил рангли, яъни дипломатик рақамдаги оқ рангли ГАЗ-24 автомобилида номаълум кимсалар Термиздаги уйлардан бирига ҳар ҳафта 1-2 марта келиб, ҳар келганда автомобиль балонини ташлаб, яна олиб кетишини айтишди. Менга келган маълумотларга кўра, кейинчалик шу балонларни бу уйдан номаълум кишилар олиб кетиб юришган. Мен Сурхондарё вилояти Ички ишлар бошқармаси раҳбариятини бу ҳақида огоҳлантириб, маълумотни тезкор ўрганишга рухсат олдим. Ўтказган суриштирувларим натижасида автомобилнинг захира ғилдираги ичида наркотик моддаларни Афғонистондан олиб кираётган кишилар собиқ СССРнинг Мозори Шарифдаги консуллиги ходимлари Бабкин, Милошевич ва Хацкевич эканлигини аниқладим. Дипломатлар қолдирган наркотикларни олиб кетиб юрган шахслар эса Термиз давлат педагогика институтининг бир ўқитувчиси ва яна бир тадбиркор эканлиги маълум бўлди”.\nҚаҳрамон Хўжақулов Сурхондарё вилояти Ички ишлар бошқармаси раҳбариятига вазият ҳақида хабар беради. Раҳбарият эса, ўз навбатида, ўша пайтдаги Ўзбекистон ССР ички ишлар вазири Учқун Раҳимовга мурожаат қилади. Мурожаатда Сурхондарё милицияси наркотик савдосига аралашган совет дипломатларини қўлга олишга рухсат сўрайди.\nЎша пайтдаги Ўзбекистон ички ишлар вазири полковник Учқун Раҳимов КГБдан чиққан эди. Шу сабабдан бўлса керак, чекистлардан чиққан вазир дипломатларни қўлга олиш учун аввал СССР КГБсидан, кейин Ташқи ишлар вазирлигидан рухсат олиш кераклигини айтади. Шу баҳонада у операцияни вақтинча тўхтатиб туради.\n“Сурхондарё вилояти Ички ишлар бошқармаси бошлиғи Тоҳир Маҳкамов менга Бабкин, Милошевич ва Хацкевчиларни қўлга олиш операциясини биз эмас, “комитетчик”ларнинг ўзи амалга ошириши ҳақида айтди. Дипломатларни қўлга олиш операциясини ўтказиш учун СССР ташқи ишлар вазири Эдуард Шеварднадзе ва КГБ раиси Виктор Чебриковнинг рухсати кераклигини айтди. Кейин менга маълум бўлишича, СССРнинг Мозори Шарифдаги консуллигида расман дипломатик ходим бўлиб ишлаб юрган Бабкин, Милошевич ва Хацкевич аслида КГБнинг биринчи бош бошқармаси, яъни ташқи разведка бошқармасининг ходимлари экан. Ҳозирда бу бошқарма Россияда алоҳида ташкилотга айлантирилиб, Ташқи разведка хизмати деб айтилади. Хуллас, ички ишлар идоралари бу операциядан четлаштирилди. Шундай бўлса ҳам КГБнинг Афғонистондаги разведкачилари наркотик савдосига аралашиб қолгани ички ишлар идоралари раҳбарларига, жумладан, ўша пайтда СССР ички ишлар вазири генерал-полковник Александр Власовга ҳам маълум бўлиб улгурган эди”.\nКГБ жосусларининг жиноятлари ошкор бўлиб улгурган эди. Вазият шунчалик жиддий тус оладики, 1988 йил ёзида СССРнинг Афғонистондаги элчиси Николай Егоричев ва Ўзбекистон ССР КГБсининг раҳбари генерал-лейтенант Владимир Головин зудлик билан Москвага чақиртирилишади. Хуллас, наркофуруш чекистларни қўлга олишдан бошқа чора йўқ эди.\nКГБ раҳбари Виктор Чебриков Москвадан Ўзбекистонга махсус қўлга олиш гуруҳини жўнатади. Москвалик чекистлар Ўзбекистон КГБсининг тезкор ходимлари билан биргаликда Термизга боришади. Сурхондарёга келгач, улар ишни тезкор маълумотларни ўрганишдан эмас, КГБнинг тинчини бузган ўзбек милиционери Қаҳрамон Хўжақуловни кўришдан бошлашади.\n“Бабкин, Милошевич ва Хацкевич ишидан четлаштирилганимдан бироз вақт ўтгач, хонамга рус миллатига мансуб бир киши кириб келиб, мен билан саломлашди. Менга ўзини: “Я полковник КГБ Белов”, – деб таништирди. “Сынок, мы тебе звание Героя Советского Союза не дадим, но орден дадим”, – деди. Кейин билсам, шу одам Москвадан келган КГБ гуруҳининг раҳбари экан… Кейинчалик мени КГБнинг Тошкентдаги идорасига чақиртиришди. У ерда тергов бошқармаси ходими, полковник Сергей Медведев менга саволлар бера бошлади”.\nЛубянка вакиллари наркофуруш ҳамкасбларини Ҳайратон кўпригидан ўтаверишдаги чегара постида қўлга олишади. Бабкин, Милошевич ва Хацкевич бу сафар ҳам чегарани ўша оқ рангли ГАЗ-24 автомобилида кесиб ўтишаётган эди.\nДипломатик автомобилнинг захира ғилдирагидан 20 килограмм қорадори чиқади. Машинадан кўп миқдорда хорижий валюта, қимматбаҳо антиквар буюмлар ҳам топилади.\n“Eltuz” суриштирув гуруҳига маълум бўлишича, Термизда қўлга олинган уч дипломат шу куннинг ўзидаёқ Тошкентга, Ўзбекистон ССР КГБсининг Тергов бошқармасига ва тергов изоляторига олиб келинган.\nБироқ уч кундан сўнг Бабкин, Милошевич ва Хацкевич номаълум сабабларга кўра қўйиб юборилган. Наркофуруш уч чекист лубянкалик ҳамкабслари билан бирга Тошкентдан Москвага учиб кетишган. Москвага етиб келгач, Бабкин, Милошевич ва Хацкевич жазоланиш ўрнига, КГБнинг қуйи табақа идораларига ишга ўтказилган.\nУларни фош қилган сурхондарёлик милиция майори Қаҳрамон Хўжақулов эса рағбатлантирилиш ўрнига вилоят маркази Термиздан узоқлаштирилгади. У Жарқўрғон тумани Ички ишлар бўлими жиноят қидирув бўлинмасига бошлиқ этиб тайинланган. Яъни милиционерлар тилида айтганда “хизмат сургунига” юборилади.\nЛекин Хўжақулов янги иш жойида ҳам жиноятчиликка қарши астойдил кураша бошлаган. Жумладан, анчадан бери очилмай ётган қатор жиноятларни фош қилган.\nМасалан, ўша пайтда Сурхондарёда иккинчи раҳбар Қўчқор Аҳмедовнинг укаси Эшши Қўчқоровни ўлдирган қотилларни топган. Бу жиноят ўша пайтдаги прокурор Ҳайитмурод Тўлагановга яқин кишиларнинг қўли борлиги туфайли очилмай ётган эди.\nҚаҳрамон Хўжақулов ўзининг фаоллиги билан яна маҳаллий прокурор ва чекистларнинг жиғига тега бошлайди.\nЭнди уни Термиздан янада олисроқ жойга – Денов туманига ўтказишади. Буерда ҳам у йиллар давомида очилмай ётган жиноятларни очишга эришади. Шундан сўнг маҳаллий аҳоли уни “Рембо” деб атаб бошлайди. Лекин “Рембо”нинг бу ҳаракатлари халққа ёққани билан аламзада чекистларга ёқмайди. Ва маҳаллий КГБ Қаҳрамон Хўжақуловга қарши туҳмат уюштириш учун махсус операция ишлаб чиқади.\nБу махсус амалиёт ҳақида суриштирувимизнинг кейинги қисмида ҳикоя қиламиз.\nEltuz.com нинг махсус журналистик суриштирув гуруҳи томонидан тайёрланди .\ndata-title="КГБ-МХХ vs Рембо. Кураш давом этади. 1-қисм" data-description="<!-- wp:paragraph --> <p>СССРнинг қудратли КГБ идораси жиноятларини фош қилгани учун халқ орасида" Рембо" лақабини олган ва ўн йилга ..." data-image="https://eltuz.com/wp-content/uploads/2018/11/r6246774.jpg" data-url="https://eltuz.com/video/207833/" data-services="facebook,odnoklassniki,twitter,telegram" data-counter="ig">\nЮридик университетнинг тарихий биноси тужжорлар назарига тушди\nМаданий мерос объектлари рўйхатига киритилган Тошкент давлат юридик университети биносининг меҳмонхонага айланиш эҳтимоли тарихчи ва меъморлар ташвишига сабаб бўлди. ...\nЯқинда Ўзбекистон Президенти Шавкат Мирзиёев давлат ҳокимияти органлари раҳбарларининг мажбурий меҳнат кўринишларига йўл қўймаслик борасидаги жавобгарлигини ошириш тўғрисида фармон ...


1991 йилнинг 19 августи. Россия президенти Борис Елцин Москвага ГКЧПга қарши танклар киритилганини эълон қилмоқда.\nСССРни сақлаб қолиш йўлидаги энг сўнгги ҳаракатни қилганлар – мамлакат ҳокимияти тепасига ўзларини Фавқулодда вазият давлат қўмитаси –ГКЧП деб эълон қилганлар келганига ва уларнинг сиёсий-маъмурий кун-сувлари 4 кунга ҳам етмай тугаб қолганига роппа-роса 20 йил тўлди.\nГКЧП Совет Иттифоқни сақлаб қолиш ўрнига унинг парчаланишини беихтиёр жадаллаштириб берди ва натижада дунё харитасида янги 15 та давлат пайдо бўлди.\nОрадан 20 йил ўтгач, ГКЧПга муносабат бу янги давлатлар аҳолисида турлича.\nТаллинн, Рига ва Вильнюсда яшайдиганлар учун 20 йил муқаддам дунёни ларзага солган 3 кун Болтиқбўйи мамлакатларини демократия, бозор иқтисодиёти ва Европа қадриятларига томон олиб борувчи жараён бошланишига йўл очиб берган кунлар бўлди.\nЛекин ўзбек, туркман ва белоруслар учун ўша 3 кун мамлакатларидаги бугунги авторитар бошқарувга йўл очди.\nОрадан 20 йил ўтиб халқаро ташкилотлар Ўзбекистон, Туркманистон ва Белорусни дунёдаги энг репрессив давлатлар қаторига қўшиб ўтирибди.\nБу уч давлат бир қутбда бўлса, Болтиқбўйи давлатлари бошқа қутбда. Қолганлари оралиқдан жой олган.\nГрузия, Украина, Молдова, Қирғизистон ва Арманистонда демократиянинг кўринишлари мавжуд, баъзиларида эса квазидемократия – қалбаки демократия.\nРоссия, Қозоғистон ва Тожикистонда автократиянинг юмшоқ шакли – “бошқариладиган демократия” шаклланганини кўриш мумкин.\nОзарбайжон қолдими? Нефтга бой бу республика 20 йил ичида “петродавлат”га айланди.\nЯнги давлатларда шаклланишга улгурган сиёсий режимлар бу қадар хилма-хил экан, уларни шу бугун ҳам собиқ Совет давлатлари деб муштараклаштириш мумкинми?\nЯнгидан пайдо бўлган ёки қайта тикланган бу давлатларда миллий ўзликни танишнинг кучайиши, Россия таъсирининг сусайиши, Европа Иттифоқи, Туркия ва Хитой каби ўйинчилар таъсирининг кучайиши ҳамда СССР тарқаб кетганидан сўнг туғилган янги авлод вояга етганига қараб туриб, бу 15 давлатни бирлаштириб келган ришталар жудаям заифлашиб кетди, демоқда таҳлилчилар.\nЕвроосиё мамлакатлари бўйича мутахассис, америкалик таҳлилчи Томас Де Уаал бу масалада фикр билдирар экан, “Йил кетидан йил ўтган сайин “постсовет ҳудуди”, деган атамани ишлатиш ноўрин кўринмоқда ва биз бошқа атама қўллашимиз керакка ўхшайди. Агар бу давлатлар 20 йил олдин гўдак бўлган бўлсалар, энди 20 яшар йигитларга айландилар. Бу эса қарор қабул қилиш, иш топиш, машина ҳайдаш ва машинани дадил ҳайдашни ўрганиш ёшидир”, деди.\n20 йил муқаддам совет кишилари ўша даврдаги ўзгаришлардан жуда кўп нарсалар кутганди. Нафақат айрим кишилар, балки бутун жамият эйфорияда бўлганди.\nРоссиялик сиёсатчи Борис Немцов ГКЧПга қарши чиққан кучлар сафида бўлган, кейинроқ Борис Ельцин командаси аъзоси сифатида бош вазир лавозимида ҳам ишлаган.\nБугунга келиб Кремлнинг ашаддий мухолифларидан бирига айланган Немцов бундан 20 йил олдинги орзу-умидлари тўғрисида гапирар экан, жумладан бундай деди:\n-Биз романтик бўлгандик. Эркинлик ва яхши ҳаётга олиб борувчи йўл анча қисқа бўлади, деб ўйлагандик. Коммунизмни бекор қилсак, ундан воз кечсак бўлди, бир неча ой ичидаёқ олам гулистон бўлади, деб ишонгандим. Жуда анойи бўлган эканмиз. Нафақат мен, балки Ельциннинг ўзию унинг бутун командаси ҳам анойи бўлган эдик. Афсуски, бугунги воқелик биз кутгандан мураккаброқ.\nСовет Иттифоқи вайроналари устига қурилиши керак бўлган янги давлатлар тез орада ўз олдиларида кўндаланг бўлган муаммоларнинг қанчалик мураккаб эканлигини тушуниб қолди. Ғарбда ҳам, Шарқда ҳам советча мерос билан демократик жамият ва бозор иқтисодиёти қуриш вазифасининг нақадар чигал эканлиги тўғрисида ўзларига етарлича ҳисоб бермагандилар.\nБаъзи республикаларга, масалан икки жаҳон уруши ўртасида мустақил давлатлар бўлган Болтиқбўйи мамлакатларига ёки Украина ва Арманистондай миллий диаспоралари кучли бўлган давлатларга, нисбатан осонроқ бўлди. Бироқ кўпчилик янги ҳаётни нолдан бошлашга мажбур эди.\nНатижа ҳам ҳар-хил бўлди. 20 йил олдин барча совет кишилари жамият ҳаётида бундан буён чин демократик принциплар устивор бўлади, деб ўйлаган бўлса, баъзи постсовет давлатларида бунинг мутлақо акси бўлди. Яъни баъзи республикаларда демократия совет даврида кучлироқ эди.\nЕвроосиё мамлакатлари бўйича мутахассис, америкалик таҳлилчи Томас Де Уаал бундай дейди:\n-Озарбайжонда демократия 20 йил аввалгига қараганда заиф эканлиги аниқ. Белоруссияда ҳам заиф эканлиги шубҳасиз. Давлатнинг кучи ва кундалик натижалар жиҳатидан, бу икки республика балки 20 йил аввалгига қараганда кучлироқ бўлиши мумкиндир. Бироқ демократия масаласида ортга кетганлари аниқ. Туркманистон 1985 йили бугунгига қараганда анча эркин эдики, бу мамлакат фикримизга ёрқин далил бўла олади.\nАмерикалик мутахассис Ўзбекистонни тилга олмади. Хўш, бу мамлакатдаги демократия ГКЧП ҳокимиятни ўз қўлига олган кунлардагидан кучлироқми бугун ё заифроқми?


Имкониятлар янада кенгаймоқдаHaqida.net\nHome Mahalliy Имкониятлар янада кенгаймоқда\nМамлакатимизда фермерлик ҳаракатини ривожлантиришга қаратилаётган алоҳида эътибор мавжуд экин майдонларидан унумли фойдаланиш, ҳосилдорликни янада ошириш, етиштирилаётган маҳсулотни қайта ишлаш, янги иш ўринлари яратиш ва аҳоли фаровонлигини юксалтиришга хизмат қилмоқда.\nДавлатимиз раҳбарининг 2017 йил 9 октябрдаги “Фермер, деҳқон хўжаликлари ва томорқа ер эгаларининг ҳуқуқлари ва қонуний манфаатларини ҳимоя қилиш, қишлоқ хўжалиги экин майдонларидан самарали фойдаланиш тизимини тубдан такомиллаштириш чора-тадбирлари тўғрисида”ги фармони соҳа ривожида янги босқични бошлаб берди.\nФарғона вилоятида ҳам кўп тармоқли фермер хўжаликлари сафи кенгайиб бормоқда. Жорий йилнинг ўтган даврида вилоятни ижтимоий-иқтисодий ривожлантириш дастури асосида қишлоқ хўжалиги йўналишида кўплаб янги лойиҳалар амалга оширилди.\nЧорвачилик – сердаромад соҳа. Давлатимиз томонидан қишлоқ хўжалигининг ушбу тармоғини ривожлантиришга қаратилаётган эътибордан фойдаланиб, чорвачиликка ихтисослашган фермер ва деҳқон хўжаликларини ташкил этган қишлоқ тадбиркорлари эл дастурхонини сифатли гўшт, сут маҳсулотлари билан таъминлашга салмоқли ҳисса қўшмоқда.\nҚўштепа туманидаги “Шукурдавлат” фермер хўжалигида чорвачиликни ривожлантириш, наслдор моллар парваришлаш борасида амалий ишлар олиб борилмоқда. Айни кунларда 700 бош зотдор қорамол боқилмоқда. Улар кўпайтирилиб, вилоятдаги бошқа фермер хўжаликларига шартнома асосида етказиб берилаётир. Замонавий сутни қайта ишлаш тармоғида 10 дан ортиқ турдаги сут маҳсулотлари тайёрланаётир. Кунига 3 тоннадан зиёд сут қайта ишланиб, буюртмачиларга етказиб берилмоқда.\nДаромад кўпайса, янги режаларни ҳаётга татбиқ этиш имконияти ҳам ортади. Давлатимиз томонидан бундай эзгу мақсадларни рўёбга чиқариш учун етарлича имтиёз ва қулайликлар яратилган. Ишнинг кўзини биладиган тадбиркор бу имкониятлардан самарали фойдаланади. Фермер хўжалиги раҳбари Шукрулло Сайдуллаев яқинда Туркиядан озуқа базаси ва қорамол парвариши учун замонавий технологиялар келтириб ўрнатди. Германиядан эса 132 бош зотдор қорамол олинди.\nФермер хўжалигида яна бир истиқболли лойиҳа амалга оширилмоқда. 2 минг бош қорамол боқишга мўлжалланган чорвачилик комплекси ва сутни қайта ишлаш лойиҳаси 2018 йилнинг учинчи чорагида тўла қувват билан ишга тушади. Йилига 4 минг тоннадан ортиқ сут, 150 тонна гўшт, 6000 тонна сут маҳсулотлари қайта ишланади.\n– Президентимиз вилоятимизга ташрифи давомида бизнинг лойиҳа билан ҳам танишиб, ишлаб чиқариш самарадорлигини янада ошириш борасида зарур тавсиялар берди, – дейди фермер Ш.Сайдуллаев. – Айни кунларда мазкур лойиҳани амалга ошириш ишларини бошлаб юбордик. Ўзим Германия, Туркия каби давлатларда бўлиб, чорвачилик йўналишидаги илғор тажрибалар билан танишдим. Бу фаолиятимизни янада кенгайтириш, янги тармоқларни ишга туширишда муҳим аҳамият касб этмоқда.\nЧорвачиликнинг ривожланиши қишлоқда бозор инфратузилмасини тараққий эттириш, саноат ишлаб чиқаришни йўлга қўйиш имкониятларини ҳам кенгайтирмоқда. Қишлоқларда чорвачилик маҳсулотларини қайта ишлаш корхоналари сони кўпаймоқда. Аҳолига сут, гўшт маҳсулотлари етказиб беришга салмоқли ҳисса қўшаётган бундай фермер хўжаликларида қишлоқ одамлари, касб-ҳунар коллежи битирувчилари, хотин-қизлар меҳнат қилмоқда. Бу чорвачиликни ривожлантириш халқимиз турмушини обод, ҳаётини янада фаровон қилишда нечоғли аҳамиятга эга эканини кўрсатиб турибди.


Зукко мухлис танлови. Иккинчи ғолиб аниқланди / CHAMPIONAT.asia\n21:01Себальоснинг иккита голи "Реал Мадрид"га ғалаба келтирди (ФОТО + ВИДЕО) 47 21:00АПЛ. 6-тур. "Челси" ва "Манчестер Сити"да йирик ғалаба ва бошқа ўйинлар 39 20:54Лукаку "Манчестер Юнайтед"га ғалаба келтирди + ФОТО 39 20:45Германия. «Хоффенхайм» ва «РБ Лейпциг»дан ғалабалар 3 20:30Лукаку МЮ сафида 8та ўйинда 8та гол урди ВИДЕО 4 20:22«Реал» «Барса»нинг рекордини янгилади 15 20:13Италия. «Бўрилар»дан навбатдаги ғалаба 3 20:08Эриксен данияликлар орасида биринчи ФОТО 6 20:04Радамель Фалькао: "Порту"га қарши ўйин мен учун ўзгача бўлади" 5 19:37"Манчестер Юнайтед" "Сантос" ярим ҳимоячисига қизиқмоқда 5 19:08Карло Анчелотти: "Бавария" футболчилари жуда секин ўйнашди" 7 18:45Жароҳат олган Гюндоган машғулотларга қайтди 3 18:43"Саутгемптон" - "Манчестер Юнайтед". Асосий таркиблар эълон қилинди 8 18:27"Манчестер Сити" - "Кристал Пэлас". Асосий таркиблар эълон қилинди 7 18:18"Атлетико" "Севилья"ни таслим қилди 9\n03 окт 14:51\nЗукко мухлис танлови. Иккинчи ғолиб аниқланди\nКеча сайтимизда иккинчи марта “Зукко мухлис танлови” бўлиб ўтди.\n1. 11 октябрь 1993 йил. МҲСК – "Политотдел". Ҳакам Б.Ҳайдаров "Политотдел"дан Февзи Давлетовни 50-дақиқада, Алишер Отажонов, Азамат Абдураимов ва Роберт Гайни 78-дақиқада майдондан четлатган. Орадан 10 йил 11 кун ўтиб, 22 октябрь 2003 йил. "Гулистон" – "Трактор". Ҳакам Константин Смирнов "Гулистон"дан Жўрабек Каримқулов (50), Акмал Суяров (63), Ильдар Юлдашев (74) ва Азиз Осимов (82)ларни майдондан четлатган.\n2. Кетма-кет бехато пенальтини голга айлантириш бўйича рекорд Хайрулла Каримовга тегишли. У 2000-2007 йиллар давомида 19 марта дарвозани аниқ нишонга олган. 2007 йил 7 октябрь куни “Машъал” таркибида “Нефтчи” дарвозасига 20-пенальтини голга айлантиришда адашган. Аниқроғи у дарвоза устунини нишонга олган.\n3. Миллий чемпионат тўпурарлари рўйхатини Анвар Бердиев 210 гол билан бошқариб бормоқда.\n4. Улуғбек Бақоев 2000 йилда 21 гол урган. Ўша мавсумда олий лигада ягона бўлиб турган кўрсаткични Қўқонда қайд этган. У мезбонлар дарвозасига 6та гол урган.\n5. Чемпионатда 2 марта ўта йирик дуранг қайд этилган. Улардан бири 1997 йил “Чилонзор” – МҲСК учрашувида кузатилган. Аммо ўйин натижаси кўп ўтмай бекор қилинган ва “Чилонзор”га 0:3 техник мағлубият ёзилган. Иккинчи ўйин 1999 йил “Сўғдиёна” – “Дўстлик” жамоалари ўртасида кечган баҳсда тарих саҳифаларидан жой олган.\nБу саволларнинг иккитасига Орифжон Хушбоқтов (Sho’rchi) маълум даражада жавоб берган. Жавобларга энг яқин келган иштирокчи бўлгани сабабли бу ўқувчини ғолиб деб эълон қиламиз ва FIFA.UZ логотипи туширилган футболка топширамиз. Совғани олиш учун сайт маъмурияти билан боғланишингиз мумкин. asia@championat.asia


Гулнора Каримова :"Фонд Форум" ёпилди" - BBC News O'zbek\nОхирги вақтларда Twitter микроблог саҳифасида ўта фаол бўлиб келган Ўзбекистон президентининг қизи Гулнора Каримованинг охирги изҳоротида айтилишича "Фонд Форум" ташкилоти ўз ишини тўхтатмоқда.\n"Ўз ишига содиқ кўнгиллилар ва ходимлар, шуни эълон қилмоқчимизки, "Фонд Форум" бош қароргоҳи ўз фаолиятини тўхтатмоқда", деб ёзди Гулнора Каримова 21 ноябр кунги твитларидан бирида.\nУнинг кейинги твитларида Каримова хонимнинг илова қилишича, у ҳаммадан иқтидорлари ва машаққатли меҳнатлари учун миннатдор ва Фонд ўз ўстига олган мажбуриятларини бажаришга ваъда беради.\nЎзбекистон президентининг тўнғич қизи Гулнора Каримова етакчилигидаги "Фонд Форум" қошида саноқсиз нодавлат ташкилотлари ташкил этилган.\nРасмий номи "Ўзбекистон маданияти ва санъати форуми" бўлган, халқ орасида "Фонд Форум" номи билан танилган ушбу нодавлат жамғармаси 2004 йилнинг февралида ташкил топган.\nЖамғарма фаоллари унинг "маҳаллий илм-фан, маданият, маориф ва спортни қўллаб-қувватлаш учун бирлашган фуқаролар ва жамоат ташкилотларининг ихтиёрий ўз-ўзини бошқарувчи очиқ нодавлат бирлашмаси" эканини айтишади.\nУларга кўра, бугунги кунда жамғарманинг Пекин, Москва, Токио, Париж, Вена, Мадрид, Нью-Йорк, Берлин, Женева ва Лондонда бўлинмалари бор.\n"Буюк Британия, Испания, Бельгия, Болгария, Миср, Люксембург ва бошқа мамлакатлардаги ҳамкорлар билан маданий алоқалар йўлга қўйилган", - дейилади "Фонд Форум" расмий веб саҳифасида.\nОхирги икки ой мобайнида Ўзбекистонда Гулнора Каримова ҳомийлиги остида бўлгани ишонилган қатор ташкилотларга рейдлар уюштирилгани, асосан бу ташкилотлар фаолиятини ёритиш билан шуғулланган қатор телеканаллар ёпиб қўйилгани хабар берилди.\nГулнора Каримова ҳомийлиги остида ҳар йили ўтказиладиган "Style.uz" ҳафталигини бу йил давлат назорати остида бўлган матбуот деярли ёритмади.\nПайшбана куни Гулнора Каримова узатган твитлар орасида шунингдек, бўлиб ўтаётган ҳодисаларда ўз онасини айбловчи анчайин батафсил ёзма изҳоротларнинг суратлари ҳам бор.\nКўринишича, микроблогда 140 ҳарфдан ортиқ изҳоротни ёзиш имкони бўлмаганлиги сабабли Гулнора Каримова ўзининг кенгроқ изҳоротларини қоғозга тушириб, кейин фотосуратини чоп этишга мажбур бўлган.\nБундан аввалги твитларида Кримова хоним ўзига нисбатан тазйиқлар ортида унинг ҳокимиятга интилишларини тўхтатиш мақсадида бўлган мамлакат Ҳавфсизлик Хизматининг раҳбари турганлигини даъво қилганди.\nБугунги тавитларидан бирида Гулнора Каримова шунингдек, ўз синглисига ўхшаб кемада ширинлик еб, кўнгилхушлик қилиб вақтни зое кетказиш ўрнига, доимо қўлидан келгунча халққа хизмат қилишга уриниб келганлигини айтган.\nБир неча ой аввал Гулнора Каримовага яқин бўлган кишилар томонидан хориж банкларида очилган ҳисоблрадаги миллионлаб доллар маблағлар ноқоқнунуй пулларни ювиш борасида очилган жиноий иш юзаисдан музлатиб қўйилган.\nКейинчалик Тошкентда жойлашган хусусий очиқ акциядорлик тижорат Invest Finance банкдаги "Фонд Форум"нинг ҳисоблари, Terragroup, "Дом стиля" ва Гулнора Каримованинг расмий офисига тегишли барча ҳисоблар музлатилгани хабар берилганди.\nЎтган июн ойида Гулнора Каримовага тегишли эканлиги ишонилган Франсадаги қатор кўчмас мулклар полиция томонидан муҳрланганди.


Бугун Олий Лига 11-турида марказий ўйинлар бўлиб ўтади\n17 май,2017, 12:03 307\nТурни дастлаб “Қўқон-1912” жамоаси ўз майдонида амалдаги чемпион “Локомотив”ни қабул қилиб бошлаб берса, куннинг иккинчи баҳсида мухлислар “Тошкент дербиси”га гувоҳ бўлишади. Унда Миржалол Қосимов бошчилигидаги “Бунёдкор” “Пахтакор”ни қабул қилади.\n"Тошкент дербиси" ҳақида: Ҳозирга қадар жамоалар чемпионат доирасида 20 учрашувда ўзаро тўқнаш келишган. Шулардан бештасида “шерлар”нинг қўли баланд келган бўлса, “қалдирғочлар” 7 беллашувда ўз устунлигини таъминлашган. 8 ўйинда муроса йўли танланган.\n"Бунёдкор" ўз майдонидаги беллашувларда 6 бор зафар қучишган бўлса, 2 марта "Пахтакор" ғалаба наашидасини сурган ва яна 2 учрашув дуранг қайд этилган. "Бунёдкор" ҳисобида 24 гол бўлса, "Пахтакор" жами 18 марта рақиб дарвозасини ишғол қилган.\n17:30 “Қўқон-1912” (Қўқон) – “Локомотив” (Тошкент)\n19:00 “Бунёдкор” (Тошкент) – “Пахтакор” (Тошкент)\nАйни дамда “Локомотив” 22 очко билан мусобақа жадвалида етакчилик қилаётган бўлса, “Қўқон-1912” (19) ва “Насаф” (17) кучли учликка якун ясаган. “Бунёдкор” ҳисобида 10 очко мавжуд бўлса, “Пахтакор” 14 очкога эга.\nАна холос! "Насаф" 100 млн сўм жарима тўлайди 1085 21.11.2017\n"Бунёдкор" ашаддий рақибларини табриклади 179 21.11.2017\nСанжар Қувватов: “Пахтакор” биз кутгандан ҳам кўпроқ қаршилик кўрсатди 417 21.11.2017\nЖасур Ҳасанов: “Насаф” кучли эканлигини бутун Ўзбекистон кўриб турибди 676 21.11.2017\nТеглар: Олий лига Локомотив Қўқон-1912 Бунёдкор Пахтакор\nАна холос! "Насаф" 100 млн сўм жарима тўлайди 1085\nЭнг кучли боксчиларимиз Россияга йўл олди 1009\nЎзбекистон Осиё чемпионатига мезбонлик қилади! 914\nЖасур Ҳасанов: “Насаф” кучли эканлигини бутун Ўзбекистон кўриб турибди 676\nМарсело - Роналду ва Рамос ўртасидаги низо борасида нималар деди? 470\nСанжар Қувватов: “Пахтакор” биз кутгандан ҳам кўпроқ қаршилик кўрсатди 417\nЖЧ-2018 қуръа ташлаш маъросимида қайси юлдузлар иштирок этишади? 401\n"Пахтакор"нинг СССР чемпионатидаги энг яхши натижасига 55 йил тўлди 392


ҚОНУН ЛОЙИҲАЛАРИ ЮЗАСИДАН ТАКЛИФЛАР БЕРИЛДИ - Ўзбекистон овози газетаси\nҚОНУН ЛОЙИҲАЛАРИ ЮЗАСИДАН ТАКЛИФЛАР БЕРИЛДИ\nШу кунларда Олий Мажлис Қонунчилик палатасида бир нечта қонун лойиҳалари бўйича муҳокамалар қизғин давом этмоқда. Айтиш керакки, Қонунчилик палатаси Регламентига киритилган ўзгартиш ва қўшимчалардан кейин қонунлар лойиҳаларини кўриб чиқиш билан боғлиқ ҳар бир жараёнда сиёсий партиялар фракцияларининг фаоллиги ошгани яққол сезилмоқда.\nФракциялар қонунлар лойиҳаларини ўз партияларининг дастурий мақсадларидан келиб чиқиб чуқур таҳлил қилаяпти, қонунчиликда белгиланаётган меъёрларнинг партиявий ғояларга, электорат манфаатларига қай даражада мос келишини ўр-ганаяпти. Бу ўз навбатида парламентнинг қонун ижодкорлиги фаолияти тубдан юксалишига хизмат қилаяпти. Энг муҳими, бу қабул қилинаётган қонунларнинг сифати ошишида жуда муҳим аҳамият касб этмоқда.\nАниқ ва ҳар томонлама асосли таклифлар ишлаб чиқиш мақсадида фракциялар Қонунчилик палатасининг ялпи муҳокамасидан олдин қонунлар лойиҳаларини ўз ишчи гуруҳлари йиғилишлари ва кенгайтирилган мажлисларида кўриб чиқаяпти. Бунинг афзал томони шундаки, фракцияларнинг таклиф-мулоҳазалари масъул қўмиталар қонун лойиҳаси устида ишлаётган вақтда берилаётир. Натижада масъул қўмиталар фракциялар фикрларини тизимли ўрганиб, таҳлил қилиш, қиёслаш, қонун лойиҳасида акс эттириш бўйича зарур вақт ва имкониятга эга бўлаяпти.\nЎзХДП фракциясининг куни кеча бўлиб ўтган кенгайтирилган йиғилишида қонунлар лойиҳалари муҳокамасига ўзига хос янгича ёндашув тўғри ва самарали экани кўзга ташланди.\nМазкур йиғилишда фракция аъзолари масъул қўмиталар аъзолари ҳамда мутахассислар билан бирга қатор қонунлар лойиҳаларини яна бир марта муҳокамадан ўтказди.\nЙиғилишда қонунлар лойиҳалари юзасидан ЎзХДП фракцияси таклифларини шакллантириш бўйича тузилган ишчи гуруҳлари томонидан муайян ишлар амалга оширилгани айтилди. Қонунлар лойиҳаларига фракциянинг таклифлари ҳақида мазкур ишчи гуруҳлар аъзоларининг маърузалари эшитилди.\nДастлаб, «Давлат мулкини бошқариш тўғрисида»ги қонун лойиҳаси кўриб чиқилди.\n— «Давлат мулкини бошқариш тўғрисида»ги қонун лойиҳаси давлат мулкини мамлакатда ҳам, ундан ташқарида ҳам самарали бошқариш асосларини мустаҳкамлашда муҳим аҳамият касб этади, давлат мулки объектларини бошқаришнинг ягона тизимини яратишга хизмат қилади.\nДавлат мулки самарали бошқарилиши ижтимоий соҳадаги ислоҳотлар чуқурлашиб бориши кафолатини янада мустаҳкамлайди. Бу масалалар ЎзХДП Дастурида белгиланган вазифалар билан узвий боғлиқ. Партиямиз Дастурида мулк муносабатларининг янги тизимини шакллантириш учун зарур шарт-шароит яратиш масаласи алоҳида эътиборга олинган. Шунинг учун биз қонун лойиҳасини биринчи ўқишда концептуал жиҳатдан қўллаб-қувватлаган эдик.\nМазкур қонун лойиҳаси фракциямиз ишчи гуруҳида бир неча бор кўриб чиқилди. Фракциямиз аъзолари қонун лойиҳасидаги бир қанча масалалар бўйича таклиф-мулоҳазаларини билдиришмоқда.\nБизнинг фикримизча, қонун лойиҳасининг асосий мақсади давлат мулкини самарали бошқариш масалаларига қаратилиши керак. Бу борадаги барча ҳуқуқий муносабатлар давлат мулкини бошқариш бўйича дунёдаги илғор тажрибаларга мувофиқ келиши муҳимдир. Биламизки, давлат мулкини бошқариш анча мураккаб жараён. Бу масалада жуда эҳтиёткорона ва чуқур ёндашиш, етти ўлчаб бир кесиш талаб этилади. Боиси, давлат мулки бошқаруви мамлакат ижтимоий-иқтисодий ҳаёти, минг-минглаб одамлар тақдири билан боғлиқ.\nБарча ривожланган мамлакатларда давлат мулкини бошқариш деганда мулкка эгалик қилиш, сақлаш ёки ҳимоя қилиш билан бирга, шулар қаторида мулкни имкон қадар кўпроқ фойда келтирадиган энг мақбул тарзда бошқариш ҳам тушунилади. Давлат мулки замон талабларидан келиб чиқиб оқилона бошқарилиши, қонун лойиҳасида асосий ғоя ва мақсад шунга қаратилиши керак. Фракциямизнинг қатъий позицияси шундай.\nҲозирча қонун лойиҳасида бу борада яхлит ҳуқуқий тизим очиб берилмаган. Давлат органларининг давлат мулкини бошқариш соҳасидаги ваколатларини белгилаш масаласи ҳам ҳали тўлиқ қамраб олинмаган. Шуларнинг барчасини ҳар томонлама ҳисобга олиб, фракциямиз ўзининг дастлабки таклифларини қиёсий жадвал тарзида масъул қўмиталарга тақдим этди.\nЙиғилишда шундан кейин «Ўзбекистон Республикасининг Жиноят, Жиноят-процессуал ва Жиноят-ижроия кодексларига ўзгартиш ва қўшимчалар киритиш тўғрисида»ги қонун лойиҳаси бўйича фракция ишчи гуруҳи олиб борган ишлар, чиқарилган хулоса ва таклифлар ҳақида маълумот берилди.\n— Шуни алоҳида таъкидлаш лозимки, мамлакатимизда суд-ҳуқуқ ва жиноий жазо тизимини ислоҳ қилишга қаратилган ислоҳотлар барқарор жиноят қо-нунчилигини яратишга асос бўлмоқда. Жиноий жазо айбдорларни тузатиш ва жиноий фаолиятини давом эттиришга тўсқинлик қилиш ҳамда янги жиноятлар содир этилишининг олдини олиш мақсадида қўлланилар экан, шундан келиб чиқиб қонунчиликни янада такомиллаштириш, чинакам инсонпарварлик мазмуни билан бойитиш муҳим масала ҳисобланади.\nЖиноий жазоларнинг умумэътироф этилган қонунчилик меъёрларига мувофиқлаштирилиши, бунда инсон омилига эътиборнинг кучайтирилиши ЎзХДП дастурий мақсадларига мувофиқдир.\nЛекин шу билан бирга, мазкур қонун лойиҳасидаги айрим меъёрларни аниқ ифодалаш талаб этилади.\nЎзХДП фракцияси аъзоси Мастура САЙФИДДИНОВА «Ўзбекистон Республикасининг «Қимматли қоғозлар бозори тўғрисида»ги Қонунига ўзгартиш ва қўшимчалар киритиш ҳақида»ги қонун лойиҳаси бўйича ишчи гуруҳи хулосалари, партия дастурий мақсадларини ифодалаш масалалари ҳақида ахборот берди.\nДепутатлар фонд бозорида қимматли қоғозлар чиқариш ва уларни жойлаштириш шартлари, қимматли қоғозлар билан битимларни тузиш ва рўйхатга олиш талаблари, шунингдек, фонд бозорида профессионал иш юритиш шароитини соддалаштириш муҳимлигини, қонун лойиҳасини маромига етказишда бунга алоҳида эътибор бериш кераклигини таъкидлашди.\nЙиғилишда барча таклиф-мулоҳазалар партия экспертлари, олим ва мутахассислар иштирокида қизғин муҳокама этилди. Фракциянинг таклифларини масъул қўмиталарга тақдим этишга қарор қилинди.\nШунингдек, қонунлар лойиҳалари юзасидан партия фаоллари, фуқаролик жамияти институтлари вакиллари, олим ва мутахассислар, ҳуқуқшунослар иштирокида мақсадли тадбирлар ўтказишга келишилди. Уларда ишлаб чиқиладиган таклифлар фракция мажлисида кўриб чиқилгач, қўшимча равишда қўмиталарга бериб борилади.


09:05 / 27.03.2018 1119 pdf Ўқиш режими + -\nАллоҳнинг йўлида жанг қилинг. Ва билингки, албатта, Аллоҳ ўта эшитувчидир, ўта билувчидир. Бақара 244.\nУшбу оятда мўмин бандаларга хитоб бўлмоқда:\n«Аллоҳнинг йўлида жанг қилинг».\nБу сизга Аллоҳ таолонинг амридир. Аллоҳ таолонинг амрини бажариш эса сизнинг бурчингиздир.\n«Ва билингки, албатта, Аллоҳ ўта эшитувчидир, ўта билувчидир».\nУ Зот барчанинг, жумладан, жиҳоддан қочганларнинг ҳам гап-сўзларини эшитиб, қилган ишларини кўриб туради.\nАллоҳнинг йўлида бўладиган жиҳод доимо сарф-харажатни, фидокорликни тақозо қилади.\n16:48 / 26.03.2018 1057\n09:50 / 28.03.2018 1240\n1187 17:53 / 21.08.2017\n1095 08:45 / 24.02.2018\n1456 05:24 / 07.07.2017\n1059 08:25 / 09.01.2018


Ўзбекистонда аёл раҳбарлар бошқарувида нечта кичик корхона мавжуд TASHKENT. Kazinform – Ўзбекистон Давлат статистика қўмитаси мамлакатда аёл раҳбарлар бошқарувида нечта кичик корхоналар мавжудлигини очиқлади. Бу ҳақда Kazinform қўмитанинг расмий Telegram-каналига таяниб хабар беради.\nҚозоғистонлик спортчилар Ҳиндистонда бўлиб ўтадиган Бутунжаҳон шахмат Олимпиадасига қизғин ҳозирлик кўрмоқда NUR-SULTAN. Kazinform - 28 июлдан 10 августгача Ҳиндистонда Бутунжаҳон шахмат олимпиадаси бўлиб ўтади, дея хабар беради Кazinform Қозоғистон шахмат федерациясининг Facebookдаги хабарига таяниб.\nАнглия банки криптовалюта қулаши қаттиқроқ қоидаларни талаб қилишини айтади LONDON. Кazinform - Англия банки яқинда криптовалюталарнинг қулаши 2 триллион доллардан ортиқ маблағни йўқ қилганини ва бу бозорни молиявий тартибга солишни кучайтиришни талаб қилишини маълум қилди, деб хабар беради Кazinform АBC Newsга таяниб.\nNАSА Ой орбитасига кетаётган космик кема билан алоқани йўқотди WASHINGTON. Кazinform - Сешанба куни NАSА Ой орбитасига йўл олган 32,7 миллион долларлик космик сунъий йўлдош билан алоқа узилганини маълум қилди, дея хабар беради Kazinform АBC Newsга таяниб.\nОПЕК бош котиби Муҳаммад Баркиндо вафот этди NUR-SULTAN. Кazinform - ОПЕК бош котиби Муҳаммад Баркиндо Нигерияда вафот этди. Бу ҳақда Kazinform ТАSSга таяниб хабар беради.\nНур-Султанда яқин келажакда қандай иншоотлар қурилади NUR-SULTAN. Кazinform – Бугунги Пойтахт куни байрами муносабати билан Кazinform ўқувчиларга мамлакат пойтахти ҳақида қизиқарли маълумотларни тақдим этади. Шунингдек, Нур-Султан шаҳрида келгусида барпо этиладиган объектларнинг кўринишлари ва қурилиш жойлари ҳақида масъул соҳа вакилларидан маълумот олдик.\nАҚШ элчиси вазифасини бажарувчи Джуди Куо Қозоғистон пойтахтидаги севимли жойларини кўрсатди NUR-SULTAN. Кazinform - Америка элчихонаси Қозоғистон халқини Пойтахт куни билан ижодий табриклади. АҚШнинг Қозоғистон Республикасидаги vbccbzcb раҳбари вазифасини бажарувчи Джуди Куо мамлакатнинг бош шаҳрининг хиёбон ва майдонлари бўйлаб сайр қилди, бозорга ташриф буюрди, Есил бўйлаб қайиқда сайр қилди ҳамда Нур-Султандаги ўзининг севимли ва диққатга сазовор жойларини кўрсатди, дея хабар беради Кazinform.\nБугун Қозоғистон десантчиларининг касб байрами NUR-SULTAN. Кazinform - Жорий йилда ички ҳаво ҳужуми қўшинлари ташкил этилганига 22 йил тўлди, деб хабар беради Кazinform мухбири ҚР Мудофаа вазирлигига таяниб.\nЕвропада COVID-19 билан касалланишнинг кескин ўсиши қайд этилди NUR-SULTAN. Кazinform - Францияда коронавирус инфекцияси билан касалланганлар сони яна ошгани қайд этилди. Мамлакат Соғлиқни сақлаш вазирлиги маълумотларига кўра, ҳозирда у кунига 200 минг ҳолатни ташкил этмоқда. Бу ҳақда Kazinform Euronewsга таяниб хабар беради.\nФранция Суриядан 51 нафар аёл ва болаларни қайтарди BRUSSELS. Kazinform - Франция ҳукумати сешанба куни Суриядаги қочқинлар лагерларидан 35 нафар вояга етмаган бола ва 16 нафар аёлни қайтарди, деб хабар бермоқда Kazinform мухбири.\nҚозоғистондан Ўзбекистонга гўшт маҳсулотлари экспорти кўпаяди NUR-SULTAN. Кazinform – Қозоғистоннинг 19 та чорвачилик маҳсулотлари ишлаб чиқарувчиси ўз маҳсулотларини Ўзбекистонга экспорт қилиш ҳуқуқини қўлга киритди. Қишлоқ хўжалиги вазири Ербол Қарашўкеевнинг Тошкентга ташрифи чоғида тегишли келишувга эришилди, дея хабар беради Кazinform вазирлик сайтига таяниб.\n300 дан ортиқ Нур-Султан турғунига хонадон калитлари топширилди NUR-SULTAN. Kazinform – Пойтахт куни муносабати билан уй олиш учун навбатда турган пойтахтнинг 300 дан ортиқ турғунига хонадон калитлари топширилди, дея хабар беради Кazinform Нур-Султон шаҳар маъмурияти расмий сайтига таяниб.\nПойтахт тарихи: 24 йил хронологияси NUR-SULTAN. Кazinform - Бугун пойтахт ташкил топганига 24 йил тўлди. Қарийб чорак асрда бу шаҳар мустақиллик тимсолига айланди. Айни пайтда пойтахт нафақат замонавий мегаполис, давлат ва жамият ҳаётининг барча жабҳаларига сезиларли таъсир кўрсатадиган марказ, балки жаҳон миқёсидаги муҳим учрашувлар минбарига ҳам айланган. Тинчлик шаҳри номи билан машҳур пойтахт кўплаб тинчлик келишувларининг ташаббускори бўлган. Байрам муносабати билан пойтахт ривожи билан боғлиқ бир қатор муҳим хронологик саналарга тўхталиб ўтишни мақсадга мувофиқ, деб биламиз. Пойтахтда муҳокама қилинган долзарб масалалар ва жаҳон миқёсидаги қандай тадбирлар ташкил этилгани ҳақида Кazinform экспертининг материалида ўқишингиз мумкин.\nЎзбекистон ТИВ: Афғонистондан Ўзбекистон ҳудудига бешта снаряд тушди ТASHKENT. Кazinform – 5 июл куни Афғонистондан бўлгани тахмин қилинаётган бешта реактив снаряд Ўзбекистон билан чегарадош ҳудудга қулаб тушди, деб хабар беради Kazinform мухбири Ўзбекистон Республикаси Ташқи ишлар вазирлигига таяниб.\nБугун - пойтахт куни NUR-SULTAN. Кazinform – 6 июл куни қозоғистонликлар пойтахт – Нур-Султан кунини нишонлайди, деб хабар беради Kazinform мухбири.


Венгрия Қозоғистон фуқароларига эшигини очади - Номадлар,Турклар,Қозоқ одатлари ва анъаналари,Қозоғистон табиати,Хориждаги қозоқлар,Қозоғистон спортчилари,Қозоғистон тарихи | Kazakh TV\nВенгрия Қозоғистон фуқаролари учун виза режимини юмшатиш ниятида. Ҳозирда Будапешт бу масалани Евроиттифоқда илгари сурмоқда. Икки давлат экспертлари ушбу ташаббусни ижобий баҳолашди.\nМАРИНА МИРОНОВА, ТУРИЗМ БЎЙИЧА ЭКСПЕРТ:\n– Визасиз режим амал қилиши албатта сайёҳлар оқимини кўпайтиради, чунки қозоғистонликларда бу мамлакатга қизиқиш катта, кўриниб турибдики, бу – қардошлик ришталари, айтиш мумкинки, қозоқлар ва венгрлар ўзаро оға-ини, бизнинг умумий жиҳатларимиз кўп.\nАйтиш жоиз, бугунги кунда қозоғистонликлар ўртасида Венгрия йўналиши анча машҳур. Бир ярим йил олдин Астана-Будапешт авиарейси йўлга қўйилганди. Шу пайтга қадар ундан 40 мингдан зиёд одам фойдаланган.\nИНДИРА МУРИМБАЕВА, ВЕНГРИЯДАГИ ҚОЗОҒИСТОН ДИАСПОРАСИ ВАКИЛИ:\n- Яқинларим, дўстларим бизникига келишарди. Йилда бир мартадан бир неча мартагача сайёҳлик мақсадида. Ва улар ҳамиша туристик визани расмийлаштиришарди. Ўйлайманки, визасиз режим йўлга қўйилса, кўп қариндошларим бажонидил тез-тез йўқлаб туришарди. Талабалар ва олимлар ўзаро тажриба алмашишарди.\nЖорий йилда мамлакатимизга венгриялик эътиборли бизнесменлар ташрифи режалаштирилмоқда. Бундан ташқари, Миллий иқтисодиёт вазирлиги юқори технология ва қишлоқ хўжалигига ихтисослашган венгер корхоналарини Қозоғистонга инвестиция киритишга таклиф қилган.


Япония БМТ Хавфсизлик Кенгаши доимий аъзолигига ўзини таклиф қилди | Azon.uz - Ахборот-таҳлилий портал\n828 18:00 22.09.2020\nБМТ Хавфсизлик Кенгашининг ислоҳ қилиниши кераклигини таъкидлаган Япония мазкур кенгашга аъзо бўлишга тайёр. Бу ҳақда Япония Ташқи ишлар вазири Тосимицу Мотэги БМТнинг 75 йиллигига бағишланган нутқида айтиб ўтди.\n“БМТни мустаҳкамлаш учун Хавфсизлик Кенгаши ислоҳотини кечиктириб бўлмайди. Афсуски, 75 йил аввал яратилган тизим унга юклатилган вазифаларни тўлиқ бажара олмаяпти. Ишончим комилки, масъулиятни зиммасига олиш имкониятига ва ниятига эга мамлакатлар кенгайтирилган Хавфсизлик\nКенгашида бўлиши зарур. Шундагина Кенгаш самарали ва репрезентатив орган сифатида қайта тикланади. Япония Хавфсизлик Кенгашининг доимий аъзоси сифатида масъулиятни зиммасига олишга ҳамда дунёда тартиб ва барқарорлик ўрнатилишига ўз ҳиссасини қўшишга тайёр”, – деди Мотэги.\nАйни пайтда БМТ Хавфсизлик Кенгашининг 15 аъзоси бор. Улардан бештаси – Россия, Хитой, Британия, АҚШ ва Франция доимий аъзолар ҳисобланади. Вақтинчалик аъзолар эса икки йиллик муддатга сайланади.\nОхирги вақтда Хавфсизлик Кенгашининг ислоҳ қилиниши кераклиги ҳақида тез-тез танқидлар янграмоқда.\nЯпония БМТ Хавфсизлик Кенгаши Махсус Мақолалар таҳлил\nЯпония: ўз жонига қасд қилувчилар кўпайди\n924 09:24 13.10.2020\n843 21:16 18.09.2020\nЯпонияда ҳукумат суст ишлагани туфайли янги вазирлик тузиляпти\n501 14:30 18.09.2020\nЯпонларнинг янги ихтироси: "дўппи"\n1571 19:10 07.09.2020\n821 16:39 28.08.2020


Трамп Путин билан “яхши муносабатда” бўлганини айтди » Ўзбекистон янгиликлари – Zamin.uz\n14 июль 2017, 02:53\nАҚШ Президенти Дональд Трамп баёнот бериб, Россия президенти Владимир Путин билан “жуда, жуда яхши муносабат”да бўлганини айтди.\nCBN (Christian Broadcasting Network) асосчиси Пэт Робертсонга берган интервьюсида, Америка раҳбари АҚШ худди Россия сингари қудратли ядро мамлакат эканини, шу сабабли бу икки мамлакат “қандайдир муносабатлар ўрнатмаслигидан” маъно йўқлигини айтди. Унинг интервьюси 13 июль куни CBN орқали намойиш этилди.\nТрампнинг таъкидлашича, Путин билан бўлиб ўтган музокараларнинг муҳим жиҳати ҳарбий ҳаракатлар кузатилаётган Суриянинг катта қисмида ўт очишни тўҳтатиш борасида келишувга эришиш бўлди. (АҚШ Сурия қуролли муҳолифатини, Россия эса Башар Асад режимини қўллаб-қувватлайди).\nБундан ташқари Америка етакчисининг айтишича, Путинга АҚШ президентлик сайловларида демократлар номзоди Хиллари Клинтоннинг ғалабаси фойдали бўларди. Чунки Трамп мудофаага ажратиладиган ҳаражатларни кўпайтириш ниятини билдирган.\nТрамп ва Путиннинг илк учрашуви 7 июль куни Гамбургда “Катта йигирматалик” саммити доирасида бўлиб ўтди ва белгиланган 35 дақиқа ўрнига икки соатдан ортиқ давом этди.\nЯнгиликлар » Дунё » Трамп Путин билан “яхши муносабатда” бўлганини айтди\n22:36 Путин ҳақиқий Трамп билан учрашувидан кейинги таассуротлари билан ўртоқлашди\n17:03 Трамп ўзбеклар сингари сайловдаги ғалабаси учун ота-онасига раҳмат айтди


Шавкат Мирзиёев Марказий Осиёлик ҳамкасблари билан Қирғизистондаги вазиятни муҳокама қилди — Sof.uz\n8.10 11:16 481 Жамият\n7 октябр, чоршанба куни президент Шавкат Мирзиёев Тожикистон ҳамда Қозоғистон президентлари билан алоҳида-алоҳида минтақадаги вазиятни муҳокама қилди.\nМирзиёев дастлаб Тожикистон президенти Эмомали Раҳмон билан қўнғироқлашган. Президент матбуот хизматининг ёзишича, Суҳбат чоғида икки мамлакат ҳамкорлигининг долзарб масалалари муҳокама қилинди. Минтақадаги вазият юзасидан фикр алмашилди, бўлажак олий даражадаги учрашувлар режаси кўриб чиқилди. Президент икки кун аввал ҳам Тожикистон раҳбари билан суҳбатлашган эди. Ўшанда ҳали Қирғизистондаги воқеалар бошланмаган, давлат раҳбари тожик ҳамкасбининг туғилган куни муносабати билан қўнғироқ қилган эди.\nШу куннинг ўзида Мирзиёев шимолий қўшни Қозоғистон раҳбари билан ҳам телефон орқали мулоқот қилди. Президент матбуот хизмати иккала президентнинг “Минтақадаги воқеалар ривожи юзасидан ҳам фикр алмашилгани, Ўзбекистон ва Қозоғистон Президентлари Қирғизистондаги вазият ушбу мамлакат Конституцияси ва миллий қонунчилиги нормаларига мувофиқ тез фурсатда барқарорлашишига умид билдиргани” ҳақида ёзган.\nҚосим-Жомарт Токаев Қозоғистон қардош Қирғизистон билан иттифоқчилик муносабатлари ва стратегик ҳамкорликни мустаҳкамлашини алоҳида қайд этди.\n7 октябр Марказий Осиёнинг барча давлатлари билан яқин муносабатда бўлган Россия Федерацияси Президенти Владимир Путиннинг туғилган куни эди. Шу муносабат билан Москва билан қўнғироқлашган давлат раҳбарлари минтақадаги вазият юзасидан Путин билан ҳам фикр алмашган. Владимир Владимирович Қозоғистон Президенти билан Тоғли Қорабоғдаги вазиятни ҳам муҳокама қилган.


PlayStation 5 ва янги геймпадни илк бор «жонли» расмда кўрамиз! - Terabayt.Uz\nЯпониялик компания ўзининг навбатдаги – PlayStation 5 ўйин приставкасини эълон қилганидан бери унинг кўриниши ва хусусиятлари ҳақида маълумотлар аста-секин тарқалмоқда. Terabayt.uz’да унинг рендер видеоси ҳам эълон қилинган.\nЎҚИНГ: PlayStation 4 савдоси 100 миллиондан ошиб, ҳали тақдим этилмаган PlayStation 5 ҳам сотувга чиқди!\nБироқ мазкур консолнинг ҳақиқий – «жонли» сурати ҳалигача кенг оммага кўрсатилмай келаётган эди. куни кеча биринчи бор The Drunk Cat™ никли фойдаланувчи Twitter тармоғида шундай расмни эълон қилди.\nСуратда дастурчилар учун чиқарилган PlayStation 5 приставкасининг иккита жамланмаси акс эттирилган.\nГувоҳи бўлаётганингиздек, қурилмаларнинг дизайни Sony патентларида акс этган тасвирларни айнан такрорлайди. Бироқ бундай қиёфали PS5 фақат дастурчилар учун чиқарилган. Оддий харидорлар учун эса приставканинг бошқачароқ кўринишли версиясини тақдим этишади.\nШунингдек, юқоридаги расмда янги геймпад ҳам акс этганини кўрамиз ва у ўзининг «аждод»идан унча фарқ қилмайди. Асосий ўзгачалиги – DualShock 4 моделида нисбатан эски microUSB порти бўлса, бунисида янги – USB Type-C порти қўлланган.\nPlayStation 5 ҳали келаси йилнинг охирларида савдога чиқарилишини Sony расман тасдиқлаган. Унгача эса Terashop.uz интернет-дўконимиздан турли ўйин приставкаларини 2 870 000 сўмдан бошланувчи нархларда сотиб олиш мумкин.


Қирғизистонда радикал кучлар фаоллашмоқда\nҚирғизистон кучишлатар тузилмалари сайлов арафасида террорчиликка қарши турли ўқув машғулотларини ўтказишмоқда.\nҚирғизистонда 30 октябрга белгиланган президентлик сайлови арафасида экстремистик оқимларнинг фаоллашгани кузатилмоқда.\nҚирғизистон ҳукумати қошидаги Дин ишлари бўйича давлат комиссиясининг жануб бўйича вакили Қурбанали Узақов сайлов арафасида Ўшда радикал диний оқимлар фаолияти кучайганини маълум қилди.\n- Ҳар доим катта сиёсий жараёнлар олдида радикал диний оқимлар ўз ишини фаоллаштиради. Шундай фаоллашув сезилаяпти. Жой-жойларда олиб борилган сўров ва радикал диний оқимлардан олинган материалларнинг теологик экспертизаси натижасида, экстремистик оқимлар фаоллашгани сезилмоқда, - деди Қурбанали Узақов.\nУнга кўра, диний радикал оқимлар ўз ҳаракатлари билан мамлакатдаги вазиятни беқарорлаштирмоқчи.\n- Улар сайловга бормасликка чақиришмоқда. “Сабаби шариатда бундай бўлмайди. Шариат билан яшайдиган бўлсак, бу сайлов бизга тўғри келмайди”, дейишаяпти. Бундан мақсад сиёсий вазиятга аралашишдир, бу мамлакатда беқарорлик ўрнатишга ҳаракат қилиш факторларининг бири, - деди Узақов.\nМаълум бўлишича, Ўшдаги масжид имомлари ҳам одамларнинг диний оқимларга қўшилиб кетмаслигининг олдини олиш учун одамлар орасида тушунтириш ишларини олиб бориаяпти.\n- Биз масжидларда тушунтириш ишларини олиб борамиз. Биз радикал диний оқимларга ёшлар ва бошқа фуқароларнинг қўшилиб кетишига қарши тушунтириш ишларини олиб бориб, тўғри ислом ва тоза динимизни етказишга ҳаракат қиламиз, - деди Ўш вилояти қозиси Ниёзали Орипов.\nМутахассисларга кўра, Қирғизистонда Ҳизбут-Таҳрир каби экстремистик ташкилотлар янги стратегия асосида ишлашга ўтган. Ташкилот вакиллари асосан Ўш вилоятининг Қорасув туманида ўз сафларига аёллар ва ёшларни жалб қилишга ҳаракат қилмоқда.\n- Мен 5 вақт намоз ўқийман. Масжидга кирсам намоздан кейин одамлар йиғилиб гаплашишаяпти. Нима бўлаяпти экан деб борсам менга “Ҳизбут-Таҳрирга аъзо бўлмайсанми?” деб таклиф қилишди. Бироқ ташкилот Қирғизистонда ноқонуний бўлгани учун мен аъзо бўлмадим. Аниқ айтолмайман, лекин кўп одамлар ўшаларга қўшилаётгани сезиляпти, - деди қорасувлик Одилбек\n“Фарғона водийсида тинч тараққиёт” жамоатчилик ташкилоти директори Расул Авазбек ўғли фикрича, одамларда ҳукматга ишонч озайгани сабабли аёллар ва ёшлар экстремистик оқимларга қўшилиб кетмоқда.\n- Ёшларнинг диний оқимларга қўшилиб кетишининг бир неча омили бор. Биринчиси, бу ижтимоий-иқтисодий фактор. Сабаби ҳукуматга ишон озроқ. 20 йил ичида ёшларга қандайдир бир идеология беролмаяпмиз. Демак, улар ўзлари кўпроқ ишонган ва билган нарсасини топишаяпти. Иккинчидан, Ҳизбут-Таҳрир ва бошқа радикал ташкилотлар охирги вақтларда стратегиясини бироз ўзгартиришди. Улар ўз сафларига кўпроқ ёшлар ва аёлларни жалб қилишга уринишаяпти. Негаки, аёлларнинг оилада таъсири кўпроқ бўлади ва улар орқали таъсир кўрсатиш имкони кўпроқ бўлади,- деди Расул Авазбек ўғли.\nМаълумотларга кўра, йил бошидан бери Қирғизистонда тақиқланган Ҳизбут-Таҳрир ташкилотининг 10 дан ортиқ вакили Ўш вилоятида қўлга олинган.


Саламат Авезов: «Билим олмасдан мақсадга эришиш — бу тайёр ошга ҳамтовоқ бўлиш дегани»- Kruz.uz\n16:27, 30.04.2018 1414 0 Wunderkind\nСаламат Авезов Муҳаммад ал-Хоразмий номидаги Тошкент ахборот технологиялари университети Нукус филиали ўқув-ёрдамчи бўлими лаборанти.\nУ 1983 йили Нукус шаҳрида туғилган. Саламатга болалар церебрал фалажи ташхиси қўйилган, II гуруҳ ногирони. Аммо шунга қарамай, матонатли бу йигит 2008-2012 йилларда ТАТУ университети Нукус филиалида информатика ва ахборот технологиялари йўналишида таҳсил олган.\nТАТУ Нукус филиали расмий сайти — www.tatunf.uz, www.kruz.uz, Makan.uz, KarInform.uz сайтлари, «Еркин Қарақалпақстан», «Қарақалпақстан жаслары», «USTAZ JOLI — Ustoz yo`li» зиёлилар газетасига ўзбек, қорақалпоқ, рус тилларида мақолалар ёзади. Шунингдек, ўзининг «SA.KR.UZ» шахсий веб-сайтини юритади. Инглиз, рус, ўзбек тилидаги эртаклар, ҳикоя, қиссалар ва воқеий ҳикояларни қорақалпоқ тилига таржима қилиб, ўз сайтига жойлаштириб боради. Болалар церебрал фалажи касаллигига чалинган ногирон инсонлар учун «ДДЁ — дўстлар билан дилдан ёзишамиз» махсус мулоқот гуруҳини ташкил қилган. www.intali.uz ёш ижодкорлар портали ҳамда www.it-express.uz ёш дастурчи ва мутахассисларга мўлжалланган веб-сайти лойиҳалари муаллифи.\nСаламат Авезовга Ўзбекистон ёшлар иттифоқидан "Ташаккурнома".\nЎзбекистон Қаҳрамонлари Иброҳим Юсупов ҳамда Тўлепберген Қаипбергеновларнинг қорақалпоқ, ўзбек, рус тилларидаги веб-сайтларини яратган.\n– Саламат иним, ҳаётда етти мучаси соғ одамлар кўп. Аммо уларнинг орасида ҳеч нарсага қизиқмайдиганлари ҳам бор. Сиз ҳаётга кучни қаердан оласиз?\n– Тўрт мучаси соғ бўлмай туриб барча ғам-ғуссани унутиш, тағин, ҳамма одамлар қатори тенгма-тенг меҳнат қилиш унча-мунча кишининг қўлидан келмайди. Бундай инсон чинакам матонатли, кучли иродага эга, қалби муҳаббатга тўла бўлиши керак. Орамизда ана шундай инсонлар кўплаб топилади.\nҲаётга бўлган кучни ҳеч ким туҳфа қилмайди. Чунки онгга ҳеч бўлмаса, бир марта сингдирилган ҳаёт ҳақиқати инсоннинг бутун умри давомида таъсир кўрсатиб, ўзини бошқара олишни ўргатиб, танангизнинг ҳақиқий соҳибига айланасиз ва барча ҳаётий муаммоларингизни қийналмай ҳал қила оласиз.\nҲаётнинг беғуборлик ҳиссини туйиш, дардига шифо дамлари насиб қилармикан, деган орзуларга кўмилиб яшаётган инсонлар орамизда озмунчами?\nМен ҳам болалик чоғларимда ана шу саволлар гирдобида қолган эдим. Шукрки, бугун меҳрибон ота-онам ҳамда яқинларимнинг далдаси менга куч бағишлаб туради. Бошқалар билан солиштирганда, имкониятларим доираси бироз чекланган. Шунга қарамай, кўп нарсалардан бебаҳра қолмасликка, олдинга интилиб яшашга ҳаракат қиламан. Ўтган йиллар давомида бир нарсани англадим, касаллик – бахтсизлик эмас, ироданинг синови, холос.\nОилада ота-онам ва яқинларим мени ўзларидан ҳам кўпроқ аяшади, парвариш қилишади. Улардан жуда миннатдорман. Отам-онамдан фақат бир нарсани эшитишни хоҳлайман: «Сен фарзандлик бурчингни бажаряпсан, орзу-ҳавасларимизни рўёбга чиқаряпсан, биз розимиз», дейишса, бу дунёда мендан бахтли инсон бўлмайди. Улар менинг биринчи ўқитувчиларим. Ҳаётни, яшашни ўргатган аслида шу кишилар бўлади. «Ўғлим, журъатли бўл!» деган ўгитларини унутмайман. Ота-онам менга илоҳий куч бағишлайди. Улардан бир умр миннатдорман. Қолаверса, жондан азиз бувижонимга ҳам раҳмат айтаман.\nМенгаям равон гапириш насиб қилармикан, қани энди кичкина бўлсаям умид учқунини кўра олсам, буёғига қандай қилиб одамлар билан мулоқотга киришиб кетаман? Бу ҳақида кўп ўйладим, лекин қанчалик қайғули бўлмасин бу бор ҳақиқат. Ҳаёт ва бахт тушунчаси ҳар ким учун алоҳида мазмун касб этади. Айтайлик, кўзи ожиз одамнинг бахти билан кўз нуридан айрилмаган, тилида нуқсони борлар-чи? «Яхши, раҳ-мат...» деб бош силкитиб қўяверадилар, аслида билганлар учун бир гапни равон айтиш одамга ҳузур бағишлайди.\nҲаёт ширин ва гўзал неъмат. Инсон умри давомида ҳаётнинг қувонч ва ташвишларини кўради, аччиқ-чучугини тотади. Бинобарин, умр йўлларида кўп нарса учрайди инсонга. Ҳаётдан ноумид эмасман, бу қалбимда умид чироғини ёққан.\n– Кундалик дафтар тутаркансиз. Унинг саҳифаларида қувончли онлар кўп битилганми ёки тушкунлик ҳолатлари акс этганми?\n– Кундалик – бу кўнгил кўзгуси. У ўй-хаёлдан тортиб, туйғуларгача кўрсатади. Унга қараб босиб ўтаётган умримни сарҳисоб қилиб бораман. Дилимдаги қалб дафтарим энг яқин дўстим, сирдошимга айланди. Унга қалбим тубидаги мудраб ётган, ҳеч кимга айтолмаган дил сўзларимни, ҳаёт ва хаёл билан кураш онларимни хаста қўлларим, ожиз қаламимни ўпиб муҳрлайман.\n«Тўхтаган инсонгина ҳамма нарсадан мосуво бўлади. Нурли тонгни қарши олиш бу – энг улуғ БАХТ. Барчамиз мунаввар осмонга термулиб, эзгу ниятлар, олам-олам орзу-умидлар қиламиз. Бу оламда она қалби, аёл меҳри, унинг чексиз самимияти, куюнчаклигидан-да каттароқ муҳаббатни топа олмайсиз. Онажон, юзингиздан бахт учқуни уфуриб турибди, самимий табассумингиз оламни титратади. Сизга ҳаётнинг ифорли тароватини ҳис этиб яшаш насиб айласин. Ўзгалар қалбига умид учқунини уйғотиш одамийликка хос фазилат. Қалбингиз фақат меҳр ва муҳаббатга тўла марваридларингиз кўп бўлсин!».\n– Сени эшитишни хоҳлаганлар, албатта, эшитадилар.\n– Билим олмасдан туриб ҳам мақсадга эришиш мумкинми?\n– Билим озуқадир. Ақл ва қалб у билан озиқланади. Билим муваффақият, билимсизлик эса мағлубият. Ўз қобилиятимизни ҳисобга олмасдан, бировларнинг тавсиясига кўра иш юритсак ёки бирор касбни танласак, охир-оқибатда афсус қилиб қолишимиз мумкин.\nМақсаднинг реал ҳаётга мос келмаслиги, унга эришиш учун мотивациянинг йўқлиги, иродасизлик, интизомнинг етишмаслиги, молиявий муаммолар, ўз шахсидан қониқмаслик ва ўз кучига ишонмаслик мақсад олдидаги тўсиқлар, деб биламан. Ҳар қандай мақсадга эришишнинг калити — ҳар куни сизни истагингиз томон яқинлаштирадиган саъй-ҳаракатингиздир. Билим олмасдан мақсадга эришиш — бу тайёр ошга ҳамтовоқ бўлиш дегани. Инсон ўзи бутун вужуди билан меҳнат қилса, еган оши тотли ва мазали бўлади. Мақсадга эришиш учун инсон қатъиятни ўзига дўст билиши керак.\nНогиронлиги бўлган шахслар кўпинча фавқулодда истеъдод соҳиби бўлади. Шунга яраша фикр доиралари кенг, кўнгил дунёси гўзал. Уларнинг умид билан яхши натижаларга эришиш учун жон-жаҳди, онгу тафаккури, ақл идроки ва заковати покиза қалб ила интилишларининг ўзи катта муваффақиятдир.\nИнсон ўзига мен ногиронман, шунинг учун бахтсизман, деган фикрни сингдирмаслиги керак. Чунки, ҳаётда ҳамма нарса ўзимизга боғлиқ. Ҳар бир қилинган меҳнат киши руҳиятини метиндай тоблайди. Сабр тўла улкан қопни елкангга ортмоқлаб юриш замирида катта меҳнат ётишини ҳис қилиш зарур. Оила қўрғонимиз узоқ вақт турмушнинг изғирин шамол ва ёмғирларида нураб кетмаслигини истасак, уни сабр аталмиш пойдевор устига барпо қилишимиз даркор.\n– Инсон орзусиз яшай олмайди...\n– Ютуққа кўзи етмаган инсон муваффақият чўққиларига чиқа олмайди. Чиққан тақдирда ҳам.... Мақсад эса орзусиз бўлмайди. Демак, орзуингиз доирасини кенгайтиришдан қўрқманг. Нима хоҳлаётганини билган инсон учун қийинчиликларни енгиш – бургут самода учиб, ўзига озуқа қидиргани билан баробар. Ранг-баранг расмлар чизаман. Расмларимда ўзимни тўрт мучам соғ инсон қиёфасида тасвирлайман, аслида бу ҳам орзу. Қўллар ва оёқларим соғ, сўзларимни равон ифода этаётгандек бўламан. Орзуларим оғушида парвоз қиламан. Бу расмларга қараб, жамиятда менинг ҳам ўрним борлигини, бахтли яшашга ҳақли эканимни ҳис этаман.\nМагистратура йўналишида таҳсил олиш ва АКТ соҳаси ривожига ўз ҳиссамни қўшишни истайман. Яна меҳрибон ота, садоқатли турмуш ўртоқ бўлиш орзуидаман.\nАбдуғани Абдураҳмонов суҳбатлашди, xabar.uz\n21:07, 13.02.2020 1031\n10:19, 10.02.2020 2299\n17:06, 07.02.2020 6135\n03:37, 05.02.2020 2014\n00:28, 30.01.2020 1301\nҚуанишбай Рейимбаев Техника факультети сенатор ҳунарманд жиров қиличбоз қиз ҳоким ўринбосарлари Швейцария диққат хизмат уйи\n13:55, 11.02.2020 1961\n12:11, 10.02.2020 1397\n23:35, 14.02.2020 922


Ёшларимиз Уйчида дуранг қайд этишди | "NAVBAHOR" FUTBOL JAMOASINING RASMIY WEB SAHIFASI\nЁшларимиз Уйчида дуранг қайд этишди\nИккинчи даврага тайёргарлик кўраётган жамоамиз ёшлари бугун Уйчида биринчи лига вакили “Хотира-79” жамоаси билан куч синашишди. Уйчида бўлиб ўтган ўйин кескин курашларга бой тарзда ўтди. Биринчи бўлимда ёшларимиз устунликка эга бўлиб гол уриш учун бир нечта имкониятларга эга бўлишди. Аммо, аниқ зарбани йўллаш ҳеч кимга насиб этмади. Уйчиликлар эса ўзлари томонидан яратилган вазиятдан самарали фойдаланишди. Яъни Фарҳод Шокиров ҳисобни очди. Иккинчи бўлим бошларида Азизбек Турғунбоев аниқ зарба билан ҳисобни тенглаштирди. Орадан маълум вақт ўтгач “Хотира-79” таркибида майдонга тушган Аюбхон Гаппаров майдон эгаларини яна олдинга олиб чиқди. Ўйин якунланиши арафасида эса Ҳожиакбар Юнусов баҳсни дуранг билан якунланишини таъминлади.


ДИНИЙ БАҒРИ КЕНГЛИК ВА МИЛЛАТЛАРАРО ТОТУВЛИК\nДарҳақиқат, гўзал ва бетакрор ислом дини инсониятни бағрикенг бўлиб, ўзаро ҳамжиҳатликда яшашга буюрган. Инсоният тарихига назар ташлайдиган бўлсак, қайси жамият ёки юртда ҳамжиҳатлик, аҳиллик, бағрикенглик, бирдамлик ва меҳру оқибат бўлган бўлса шу жамият ёки юртда албатта осойишталик, фаровонлик ва тараққиёт бўлган. Агарда инсонлар орасида бирдамлик, ҳамжиҳатлик, бағрикенлик деган умуминсонийлик фазилатлари бўлмаса бундай жамиятда тинчлик ва тараққиёт бўлмайди.\nИслом дини инсон ҳаётининг ҳар бир жабҳасини ўзида мужассам этган, ҳар замонга мос эзгуликка асосланган бағрикенг, мўътадил диндир. Ислом фақат диний аҳкомлардан иборат бўлган дин эмас, балки у жамият маънавияти ва маърифатини шакллантирувчи ҳамда камолга етказувчи ҳамда унинг ижтимоий-сиёсий, руҳий-маънавий талабларини қондирувчи диндир. Аммо, исломий арконларнинг ижроси баробарида инсон диний илмсизлик сабабли кўплаб муаммоларга дуч бўлиши табий ҳолдир. Мана шу муаммолардан бири мутаассиблик ва динда чуқур кетишдир.\nИслом фақат диний аҳкомлардан иборат бўлган дин эмас, балки у жамият маънавияти ва маърифатини шакллантирувчи ҳамда камолга етказувчи ҳамда унинг ижтимоий-сиёсий, руҳий-маънавий талабларини қондирувчи диндир. Аммо, исломий арконларнинг ижроси баробарида инсон диний илмсизлик сабабли кўплаб муаммоларга дуч бўлиши табий ҳолдир. Мана шу муаммолардан бири мутаассиблик ва динда чуқур кетишдир.\nҚуръон, ҳадислар ва уламолар талқинида терроризм ва экстремизм...\nИслом дини тинчлик дини бўлиб, у эзгу ишлар, меҳрибонлик, раҳм-шафқат, тозалик, қўллаб-қувватлаш, ривожланиш каби ғояларни илгари суради. Буларниннг акси ўлароқ, худбинлик, тажовузкорлик, зўравонлик ва бузғунчилик каби жиноий ишлар Қуръони карим ва ҳадиси шарифларда қораланади.\nАхборотда холислик муҳим\nБугун ахборот алмашинуви шиддат билан ривожланиб бормоқда. Шу билан бирга ҳар бир ахборот тарқатувчининг ўз вазифасига холисона ва ҳаққоний ёндашиш каби мезонларга риоя этиши ҳам зарурдир.\nДинмиз таълимотларида нотаниш одам ёки хабари синаб кўрилмаган кимсанинг хабари текширилмай туриб, қабул қилинмайди. Бошқа ишончли манбалардан хабарнинг тўғрилиги собит бўлсагина, қабул қилинади.\n“Террор” сўзи луғатда “қўрқитиш, ваҳима солиш” маъноларини англатади. Кўпчилик террорни “Ўз мақсадига эришиш йўлида бошқаларнинг жони, моли ва обрўсига куч ва қурол ишлатиш йўли билан зарар етказиш” деб атамоқдалар. Баъзилар: “Террорчи мавжуд қонуний тартиб ва бутун маданиятли дунё билан ҳамма алоқаларини узган кишидир…Унинг учун фақат битта фан – йўқ қилиш, қириб ташлаш фани бор холос” демоқда.\nРамазон ойини Аллоҳ таоло хоссатан уммати муҳаммадия учун алоҳида баракотли, фазилатли қилиб қўйган. Рамазоннинг хусусияти, фазилати, баракаси жуда ҳам кўп ва беқиёс. Қуръони карим мазкур ойда Лавҳул маҳфуздан дунё осмонига нозил қилинган. Бу ойда Жаннат эшиклари очилиб, дўзах эшиклари ёпиб қўйилади, Аллоҳнинг раҳматлари кўплаб нозил бўлади. Бу ойда шайтонлар ва жинларнинг ашаддийлари занжирбанд қилинади.Ушбу ойда бир фазилатли кеча борки, У кечанинг фазли ва барокати бемислдир. Бу “Лайлатул-қадр” бўлиб, унинг бошқа ойлардаги кечалардан шарофатли ва улуғ эканлиги ояти карима ва ҳадиси шарифлар билан собит қилинган.\nҲазрати Абу Лайс Самарқандий раҳматуллоҳи алайҳ ўзларининг машҳур “Танбеҳул ғофилин” асарларида Рамазон ойининг фазилати тўғрисидаги бобда оталаридан силсила орқали ҳазрати Ибни Аббос розияллоҳу анҳудан ривоят қилган ҳадисда Расулуллоҳ соллаллоҳу алайҳи васаллам шундай деб марҳамат қилганлар: “Албатта, жаннат муборак Рамазон ойи кириши олдидан йилдан йилга хушбўйланади, зийнатланади. Рамазон ойининг биринчи кечаси Аршнинг остидан енгил шамол — шабада эсади. Унинг номи Масийрадир. Жаннат дарахтларининг баргларини тебратади. Эшикларининг табақалари таққиллайди. Халқалари урилади. Бу жаранглашларнинг барчаси гўзал бир оҳанг касб этиб, эшитувчилар бунданда яхши овозни эшитмаганлар. Ҳурул ъийнлар кўриниш берадилар. Ҳатто улар жаннат тепасидан қўним топадилар. “Аллоҳ таолога куёв бўлишни ҳоҳловчилар борми? Бас, Аллоҳ субҳонаҳу ва таоло уларни бизларга жуфт қилсин. Кейин Ризвондан (жаннатга вакил қилинган фаришта) “Эй, Ризвон бу кеча қандай кеча? — деб сўрайдилар. Улар талбия билан жавоб берадилар: “Эй, жаннат гўзаллари бу кеча Рамазон ойининг аввалги кечасидир”. Аллоҳ таоло: Эй, Ризвон жаннатнинг эшикларини ҳабибим Муҳаммад соллаллоҳу алайҳи васалламнинг рўзадор умматлари учун оч. Моликка қарата (молик дўзахга вакил қилинган фаришта) “Эй, Молик жаҳаннам эшикларини Муҳаммад соллаллоҳу алайҳи васалламнинг рўзадор умматлари учун ёп”. Кейин Жаброил алайҳиссаломга: “Эй, Жибрил ерга туш, бас шайтонларнинг саркашларини занжирбанд қил, уларни ғуллар билан кишанла. Кейин уларни денгиз тўлқинларига улоқтир. Ҳаттоки улар Менинг ҳабибим Муҳаммад мустафо соллаллоҳу алайҳи васалламнинг рўзадор умматларини рўзаларини бузмасин”. Аллоҳ субҳонаҳу ва таоло Рамазон ойининг ҳар кечасида уч маротаба: “Мендан сўрагувчи борми? Сўраганини бераман. Менга тавба қилувчи борми? Тавбасини қабул қиламан. Менга истиғфор айтгувчи борми? Мен уни мағфират қиламан”, дейди. Кейин Раҳмоннинг нидо қилувчиларидан бири нидо қилади: “Ким узоқ муддатга йўқ бўлиб кетмайдиган, ҳеч бир зулмсиз вафо қилинадиган қарз беради”.\nЭнг яхши ифторлик риёдан холи бўлганидир


Qalampir.uz | Юлдуз Турдиева 20 йилда илк мусиқий альбомини тақдим этди\nЮлдуз Турдиева 20 йилда илк мусиқий альбомини тақдим этди\nМаданият-санъат\t03 Март 19:49 12230\nЎзбекистонда хизмат кўрсатган артист, ўзига хос иқтидор соҳибаси Юлдуз Турдиеванинг илк албоми мана шундай номланди.\nУшбу ёпиқ тақдимотда ўзбек санъатининг таниқли вакиллари Ўзбекистон халқ артистлари Насиба Абдуллаева, Озодбек Назарбеков, Гулсанам Мамазоитова, Зулайҳо Бойхонова, Маҳмуд Намозов, Ўзбекистонда хизмат кўрсатган артистлар Райҳон Ғаниева, Абдурашид Йўлдошев, Лола Аҳмедова, Ҳосила Раҳимова, Зиёда ва кўплаб ижодкорлар иштирок этди.\nХонанда бу ижод гулдастасини нега айнан бундай номлаганлиги ҳақида изоҳ берди: “Альбом номи аслида “кутганим” ёки “кутганимиз” мазмунида бўлиши керак эди. Сабаби, мен саҳнага чиқиб, ижод қилаётганимга 20 йил бўлди. Илк яккахон концертимни халққа тақдим этишни узоқ йиллар давомида кутдим. Тўйма тўй юраверибман. Мухлислар ҳам бир неча йиллардан бери битта савол билан мурожаат қилишарди: қачон? Юлдуз Турдиева илк концерт дастурини қачон тақдим этади, дейилган саволлар бугун ўз жавобини топди. Яратганнинг насиб қилган куни бугун экан. Бу менинг кутганим, азиз мухлисларимнинг кутгани...”\nХонанданинг илк альбомидан 14 та қўшиқ ўрин олган бўлиб, ундан миллий эстрада йўналишида куйланган қўшиқлар ўрин олган.\nТурдиевани биласиз. У Ўзбекистонда мақом йўналишида куйлай оладиган, куйлаганда ҳам унча-бунчасини ортда қолдирадиган хонанда. У бир неча йил аввал Озарбайжонда ўтказилган Халқаро мақом санъати фестивалида ҳам олий унвонни қўлга киритиб келган эди. Хонанда мақом йўналишидаги қўшиқларини кейинроқ алоҳида альбом шаклида тайёрлашни мақсад қилганини айтди.\nКичик концерт дастурида Юлдуз Турдиева ўзининг “Севги”, “Санъатдан бахтини топганлар”, “Она мен келдим”, “Тановор” ҳамда бухороча, тожикча тароналарни юксак маҳорат билан жолни ижрода куйлаб берди.\n“Унга шундай овоз берилганки, аксарият аёллар қўшиқ куйлаётиб авжига чиққанда юракдаги овоз вулқондек отилиб, чийиллагандек одамнинг ғашига тегади. Юлдузда эса қўшиқ бошлангандан то авжига чиққанда ҳам ана шу вулқон ва овоздаги жозиба сақланиб қолади. У бу инъомдан тўғри фойдаланиб келмоқда”, дейди сўзга чиққан санъаткорлардан Озодбек Назарбеков. Ўзбекистон халқ артисти Гулсанам Мамазоитова эса бугунги кунда ким сизга муносиб рақобатчи бўла олади, деб сўралганда, у фақат Юлдуз Турдиева деб айтишини очиқлади.\nТақдимотда ижро этилган қўшиқларнинг кўпчилиги аллақачон халқ кўнглидан ўрин олиб, мухлислар қалбини забт этишга улгурган. Бироқ гап бу қўшиқларда эмас, Юлдуз Турдиева ўзига берилган улкан истеъдод, қолаверса, Ўзбекистонда хизмат кўрсатган артист унвонини қанчалик оқлаётганида. Хонанда янада ўз устида ишлаб, эринчоқлик қилмай, ўзи айтганидек тўйма тўй бравермай, қўшиқлар сонини, қўшиқларки, сифатли тароналарни кўпайтирса, халқ, хусусан ёшлар орасига кириб бориб, мақому эстрадани фарқлашни ўргатса, нур устига аъло нур бўларди.\n22 Август 13:08 29131\n22 Август 11:55 16720\n22 Август 21:34 13453\n22 Август 17:23 10391\n22 Август 10:32 7870


Ўзбекистон халқаро меҳнат бозорининг тўлақонли аъзоси сифатида миграция жараёнидан четда қолгани йўқ. Фуқароларимизнинг хорижда ишлаш, муайян касб ва -ихтисослик бўйича чет эл тажрибаларини ўрганиш ҳуқуқи кафолатланган. Бироқ мўмай маош илинжида ўзга юртларга ноқонуний йўл билан кетган ҳамда одам савдоси қурбонига айланаётганлар ҳам учраётгани оғриқли муаммоларимиздан биридир.\n“Ижтимоий фикр” жамоатчилик фикрини ўрганиш маркази томонидан ўтказилган навбатдаги сўров шу нуқтаи назардан ўта долзарб аҳамиятга эга. “Миграция жараёнлари — жамоатчилик фикри кўзгусида” мавзуида фуқароларимизнинг кайфиятини, меҳнат миграциясига муносабатини ўрганиш, ижтимоий ҳолатини, ҳуқуқий саводхонлик даражасини аниқлаш мақсадлари кўзда тутилган сўровда юртимизнинг барча ҳудудидан турли миллатга мансуб 1 минг 100 нафар киши иштирок этди. Айтиш керакки, респондентлар орасида давлат корхона ва муассасаларида ишлаётганлар ҳам, фермер, тадбиркорлар ҳам, талабалар ҳамда ўқувчилар, пенсионер ва ишсизлар ҳам бор.\n“Сизда Ўзбекистон Республикасини тарк этиш ва доимий яшаш учун бошқа мамлакатга кетиш истаги борми?”\nУшбу савол билан бошланган сўровда респондентларнинг мутлақ катта қисми — 97,1 фоизи Ўзбекистонни тарк этишни асло истамаслигини, ўз келажагини шу юрт билан боғлиқ ҳолда кўришини билдирган. Фақат 1,5 фоиз иштирокчи бошқа мамлакатга кетиш ниятида эканини маълум қилган. Ёш кесимида эса 18-19 ёшлилар ва 20 — 29 ёшлилар гуруҳидаги респондентлар миграцион кайфиятга кўпроқ мойил.\nШунингдек, 2017 йилда АҚШга кўчиб бориш истагидагилар сони ўсди. Бу йўналиш, асосан, Андижон, Самарқанд, Тошкент вилоятлари ва Тошкент шаҳри аҳолиси ўртасида оммалашгани қайд қилинди. Айни дамда ўарбий Европага интилаётган респондентлар сони қисқарди ва ҳеч бир респондент Яқин Шарқдаги бирон-бир мамлакатга бориб яшаш ниятини билдирмади.\nЎзбекистон фуқароларининг хорижга йўл олишига асосий сабаблардан бири, бу — таълим олиш билан боғлиқ. Масаланинг ушбу жиҳати алоҳида эътиборга олинган тадқиқотда “Кейинги беш йилда сизнинг оилангиздан кимдир таълим олиш ёки таълим даражасини ошириш мақсадида чет элга борганми?” саволига иштирокчиларнинг салкам икки фоизи “Ҳа” деб жавоб берди. Оила аъзолари чет элда таълим олган ёки ҳозирги вақтда таълим олаётган респондентларнинг кўпчилиги пойтахт аҳолиси ҳиссасига тўғри келади. Аён бўладики, Россия Федерацияси, АҚШ, Жанубий Корея, Европа мамлакатлари ва Хитой — таълим миграциясининг энг оммабоп йўналишларидир.\n2015 — 2017 йиллардаги сўровлар натижаларига мувофиқ, меҳнат миграциясига кетиш истагини билдирганларнинг катта қисмини эркаклар ташкил қилади. Пул топиш учун фуқаролар бошқа мамлакатга кўпинча бир йил муддатга (26,7 фоизи), камроқ ҳолатда икки йил муддатга боришни афзал кўришади (15,8 фоизи). Ишлаш учун узоқ муддатга кетмоқчи бўлганлар фоизи у қадар юқори эмас.\nТаҳлиллардан кўринадики, чет давлатда муайян муддат ишлаб, кейин она-юртга қайтиш истагидаги респондентлар сони, ўтган йиллар натижалари билан қиёслаганда, бир оз камайди ва сўров ўтказиш пайтида 9,2 фоизни ташкил қилди. Ҳудудлар кесимида кўрганда, кўпроқ Самарқанд, Жиззах, Сурхондарё ва Фарғона вилоятлари аҳолиси четга кетиш истагида бўлиб, Навоий, Бухоро ва Сирдарё вилоятларида пул топиш учун мамлакатни тарк этишга интилувчи фуқаролар сони камайган.\nСўров натижаларига асосланиб, меҳнат мигрантининг ижтимоий қиёфасини шундай таърифлаш мумкин: у 20 — 49 ёшлар ўртасида, ўрта махсус ёки ўрта техник маълумотга эга, моддий жиҳатдан ўзини ижтимоий паст табақага мансуб, деб ҳисоблайди ва қисқа фурсатда бойиб кетишни истайди.\nМазкур рукндаги бошқа мақолалар: « Ота-она меҳри яна қайда бор?\tХалқни рози қилиш, турмуш фаровонлигини ошириш мамлакатимизда олиб борилаётган ислоҳотлардан кўзланган асосий мақсаддир »


Ўзбекистонда етиштирган органик пахта халқаро сертификатга эга бўлди\n16 Окт 2019 1873\nБу ҳақда «Textile technologies group” МЧЖ ХК фаолияти ва унинг Чиноз пахта тўқимачилик ишлаб чиқариш кластери фаолияти билан яқиндан танишиш мақсадида ташкил этилган пресс-турда айтиб ўтилди.\nМаълум бўлишича, ЎзФА олимлари ва хорижлик мутахассислар ҳамкорлигида органик пахта етиштиришга қўл урилди. Ҳозир Чиноз туманининг 217 гектар майдонида илк бор органик пахта етиштирилган. Органик пахпа парвариши учун кимёвий ва минерал ўғитлар ишлатилмай, аксинча, биомаҳсулотлар ишлатилади. Кутилган натижа ҳам ёмонмас, гектаридан 30 центнердан ҳосил олинмоқда. Ҳатто органик пахта чигитидан экологик тоза ёғ олиш имконияти ҳам мавжуд.\nБунинг натижасида маҳсулотни жаҳон ва Европа бозорига экспорт қилиш имкони пайдо бўлади.\nМутахассисларнинг айтишича, келгуси йил 1150 гектар ерда органик қишлоқ хўжалиги маҳсулотларини етиштириш кўзда тутилган. Шундан 600 гектарида органик пахта, қолган майдонида эса органик буғдой етиштириш режалаштирилмоқда.\n– Давлатимиз томонидан тўқимачилик саноатини ривожлантиришда кластер фаолиятини кенг жорий қилишга катта эътибор қаратилмоқда, – дейди “Textil Technologies Group” МЧЖ шаклидаги хорижий корхонаси директори Дилшод Тожибоев. – Шундан келиб чиқиб, биз учун Тошкент вилояти Чиноз туманида кластер асосида пахта хом ашёсини етиштириш мақсадида 7 минг гектар ер майдон ажратилди. Ушбу ер майдонидан 5 минг 700 гектарда Чиноз фермер хўжаликлари билан тузилган контрактация шартномалари асосида ва 1 минг 300 гектарда кластер асосида пахта ҳосили етиштирилмоқда. Пахта етиштиришда энг замонавий техникаларга эгамиз. Келгуси режаларимиз янада улкан. Масалан, корхонанинг фаолиятини янада такомиллаштириш учун 11 лойиҳани босқичма-босқич амалга ошириш кўзда тутилмоқда. Бунда пахтани етиштиришдан то тайёр маҳсулотгача қайта ишлаш технологияларни жорий этиш режалаштирилган.


Шота Арвеладзе "Янги мавсумга тайёрлаётган жамоамизни эртага мухлисларга кўрсатмоқчимиз" 18-10-2021, 22:11 | Zamin.uz\n15:30 / 11.02.2019\n- Рақибни чуқур ўрганиб чиқдик, таҳлил қилдик. "Эйр Форс" яхши футбол намойиш этадиган жамоа. Улар бежизга охирги уч йилдан буён ОФК Кубогида зафар қучишаётгани йўқ. Жамоа стандарт вазиятларда хавфли. Тажрибали рақибга қарши эҳтиёткор бўлиш талаб этилади. Шунга қарамай мазкур ўйинга жиддий тайёргарлик кўрдик. Биласиз, биз янги мавсумга тараддуд жараёнида бир қанча муаммоларга дуч келдик. Чунки кўплаб терма жамоага аъзо футболчилар сафга кеч қайтишди. Лекин биз эртанги ўйиндан жуда кўп нарса кутяпмиз.\nТаркибга келадиган бўлсам, доим ҳам биз ўзимиз истаган футболчиларни қўлга кирита олмаймиз. Аммо бу сафар аввалгилардане фарқли равишда ўзимиз хоҳлаган кўплаб харидларни амалга оширдик. Янги мавсумда таркибимизда кучли рақобат вужудга келади. Барчага ўзини кўрсатиш учун имконият тақдим этилади. Мураббий доим энг кўпини ва максимум трансферларни истайди. Шуни айтишим мумкинки, бу галги селекция учун клуб раҳбариятига алоҳида миннатдорчилик билдирмоқчиман. Легионерлар масаласига тўхталадиган бўлсам, ўтган йилги харидлар ҳам ёмон бўлмаган. Ўтган йили чемпионатда энг яхши тўпурар ва энг яхши футболчи айнан "Пахтакор"нинг легионер футболчиси Тиаго Безерра бўлди. Исмоил Гонсалвеш ҳам оз гол урмади. Лекин бу йилдан кўпроқ урғуни маҳаллий футболчиларга қаратдик. Легионер масаласи анча нозик. Биз ўзимиз истаган легионерлар билан келишувга эришиш ниҳоятда қийин. Трансфер олами шунақа, баъзан ўхшайди, баъзида эса йўқ. Шунингдек, улар оз пулга бу ерга келишмайди. Шу боисдан ҳам биз кўпроқ маҳаллий иқтидорларга эътибор қаратдик.\n- Қисқача айтаман, Турғунбоев бизга маъқул келгани учун уни жамоага жалб этгандик. Биринчи навбатда бизга унинг ўйини ёқади. Азиз "Пахтакор" билан шартнома имзолади. ПФЛ эса буни расман рўйхатдан ўтказди. Турғунбоев бизнинг футболчи ва шундай бўлиб қолиши керак. Аммо яқин орада нима бўлишини билмайман. Бу бизнинг қўлимиздаги юмуш эмас. Бир нарсани аниқ: Турғунбоев билан шартнома тузганмиз ва футболчи бизга тегишли. Якунда мазкур трансфер бўйича биз, "Навбаҳор" ва футболчи жазоланди. Якунда барча айбдор бўлиб чиқди. Аммо шуни айтаманки, Турғунбоевни "Пахтакор" футболчиси бўлишини истаймиз ва бу истак ҳали ҳам сўнгани йўқ. Нима бўлишини эса билмаймиз. "Пахтакор" ҳеч ким билан алоқа ёки муносабатларни бузилишини истамайди. Бу трансфердаги табиий жараён ва спорт қизиқишлари доирасида. Агарда биз қаердадир хато қилган бўлсак, бу исталган одамда бўладиган ҳолат. Нормал ҳолат.\nЯнгиликлар » Спорт » Шота Арвеладзе: "Янги мавсумга тайёрлаётган жамоамизни эртага мухлисларга кўрсатмоқчимиз"


Kutubxona - Tohir Malik. Zamonaviy tadbirkor (hajviya) / Kiril\nSiz shu sahifadasiz: Tohir Malik. Zamonaviy tadbirkor (hajviya) / Kiril\nАсар номи Замонавий тадбиркор (ҳажвия)\nЗамонавий тадбиркор (ҳажвия)\nМардикор бозор узоқ эмасди. Бориб, мижоз кутди. Пешинга қадар иш чиқмади. Қорни очган эди, тўйхона эсига тушди. Умид билан борган эди, оч қайтмади. Шу зайлда у қорин ғамини ҳал қилиб олди. Сўраб-суриштириб, тўйхоналарни аниқлади. Одамлар гумонсирамасин учун бугун бу тўйхонада, эртасига унисига борди. Энди унинг учун энг муҳим муаммо шаҳарда рўйхатда туриш эди. Шаҳарда таниши, қариндоши бўлмаса уни ким уй дафтарига тиркаб қўярди. Аммо Худо унинг бу ишини ҳам ўнглади. Мижоз кутиб турган эди, назоратчи йигитлар кўринишди. Жумқул ўзини одамлар панасига олди. Назоратчилар аланглаб юрган уч кишидан гумонсирашдими, улардан ҳужжат кўрсатишларини талаб қилишди. Шунда уч киши бараварига гапира бошлашди. Улар инглизча гапиришдими ё немисчами, Жумқул билмади. Назоратчи йигитлар эса бир-бирларига қараб «чет эллик экан булар», деб нари кетишди. Муҳожирдан ҳужжат сўрамаслигини билиб олган Жумқул «мендан талаб қилишса, чет элликка ўхшатиб гапиравераман», деган қарорга келди. Шу ниятига ҳам фаришталар «омин» дейишган экан, ўша куниёқ ғафлат босиб назоратчиларга рўпара келганини сезмай ҳам қолди.\n— Қани, ҳов бойвачча, ҳужжатларингни кўрсат-чи!-деди назоратчилардан бири.\nЖумқул аввалига сал довдиради. Кейин ўзининг «муҳожир» экани эсига тушди. Аммо дарров бир нима дейиши қийин бўлди. Мактабда бир йил инглизча, уч ой франтсузча, тўққиз ой испанча, етти ҳафта немисча ўқиганида бирон нимани дурустроқ ўрганиб олмаган экан. Лекин Жумқул кўча кўрган йигит эмасми, киноларда эшитганлари эсига тушиб, уларга тик қаради-да:\n— Хенди хох!-деди.\n— Нима деяпсан?-деди иккинчи назоратчи.\n— Ахтунг, гуден так, гуд,гуд,-деди Жумқул ва беихтиёр илжайди.\n— Бу чет элликка ўхшайди,-деди биринчи назоратчи.\n— Базарен гуден морген,- Жумқул шундай деб унинг қўлини олиб дўстона сиқиб қўйди.\n— Фамилияси Морган экан,-деди назоратчи шеригига, кейин Жумқулга қараб, ўзини «Шоболтқул» деб таништирди.\n— Америкаликка ўхшайди, қўй, индама,-деди шериги.\nЎша куни оқшомда Жумқулнинг омади келиб, бир киши уни нақ икки ойга ёллаб, олиб кетди.\nИкки ойдан сўнг Жумқул яна бозорда пайдо бўлди. Назоратчи ҳужжат текшириб қолармикин, деган ҳавотирда турди. Қараса, назоратчилар бошқа йигитлар, шунда яна эски ҳунарини қилди:\n— Хело Жонни, о кей?-деди кулимсираб.\nНазоратчилар гапга тушунмай, бир-бирларига қарадилар.\n— Акасини йўқотиб қўйган шекилли?-деди биринчиси.\n— Ҳа,-деди иккинчиси унинг гапини маъқуллаб, сўнг Жумқулга қараб деди:-Бозор катта, биз акангизни топиб беролмаймиз.\n— Сомсамова Кураосва,-Жумқул тилига келган бу сўзларни айтиб, уларга бир-бир қўл узатди.\n— Фамилияси Сомсамова экан,-деди назоратчиларнинг биринчиси ва ўзини «Шотешқул» деб таништирди.\nЖумқул катта шаҳарда хор бўлмади. Қорин ҳам тўйди, пул ҳам топди. Энг қизиғи - «Сомсамова Морган» деган янги ном билан уйига эсон-омон қайтди. Ҳол-аҳвол сўраганларга гапни калта қилди:\n— Чет тилларни билган одам шаҳарда ҳор бўлмайди. Чет тилни билсанг, бор шаҳарга, бўлмаса, қишлоғингда ўтиравер.\n"http://www.kutubxona.com/wiki/index.php?title=Tohir_Malik._Zamonaviy_tadbirkor_(hajviya)_/_Kiril&oldid=6835" dan olindi


Ёшлар лигаси 18-тур. "Насаф" ғалаба қозонди\n17 август, 2017, 23:21\nБугун Ёшлар лигаси 18-тур доирасида “Насаф” ҳамда “Бунёдкор” ёшлари ўзаро баҳслашишди.\nУчрашув қизиқарли ва муросасиз курашларга бой бўлди. Бу учрашувда ҳар иккала жамоанинг асосий таркиб ўйинчилари ҳам майдонга тушишди.\nУчрашув бошидан “Бунёдкор” жамоаси ёшлари ҳисобда олдинга ўтиб олишди. Нодирбек Мавланов жаримадан ошириб берилган тўпни мезбонлар дарвозасига жойлаб қўйди – 0:1. Баҳс бошидаги кутилмаган гол мезбонларни гангитиб қўймади. Улар дарров ўзларини қўлга олишди ва олдинга ўтишди.\n25-дақиқага келиб орадаги ҳисоб тенглашди. Бобир Абдухолиқов дарвозабон билан бирга-бир вазиятга чиқиб бораётган бир пайтда Мавланов уни тўхтатиб қолди. Учрашув ҳаками меҳмонлар дарвозасига 11 метрлик жарима тўпи белгилади. Сирожиддин Қўзиев пенальтини аниқ бажариб, Муроджон Зуҳуров қўриқлаётган дарвозага тўпни жойлаб қўйди – 1:1\nИккинчи бўлим бошида ҳам қаршиликлар ўз дарвозасидан гол ўтказиб юборишди. Учрашувнинг 48-дақиқасида энди майдонга тушган Расул Юлдашев ўз жамоасини ҳисобда олдинга олиб чиқди – 1:2.\nБу голга "Насаф" ёшлари 76-дақиқада жавоб қайтаришди. Илҳомжон Алижонов орадаги ҳисобни тенглаштиришга эришди – 2:2.\nБу ҳисобдан кейин ўйин кескин тус олди. Жамоалар ғалаба тўпини киритиш учун анча тер тўкишди. Бунинг учун майдонни ҳар бир нуқтасида аёвсиз кураш кечди. Ҳисоб учрашувнинг асосий вақтида ҳам ўзгармасдан қолди. Учрашув ҳаками тўхталишларни ҳисобга олиб, иккинчи бўлимга 4 дақиқа қўшиб берди.\nМезбонлар ғалаба қозониш учун, қўшиб берилган дақиқаларда ҳам ҳужумларга зўр беришди. Бугун уларўз характерларини намойиш этишганини таъкидлаш жоиз. Қўшимча дақиқаларнинг ниҳоясида Акмал Мозговой ёшларимизнинг ғалаба тўпини киритишга эришди - 3:2.\nШундай қилиб, "Насаф" ёшлари муросасиз баҳсда ғалабага эришди.\nЁшлар лигаси 18-тур\n“Насаф” (Қарши) – “Бунёдкор” (Тошкент) 3:2 (1:1)\n17.08.2017. Ёшлар қароргоҳи майдони. 17:45да\nЁрдамчи ҳакамлар: Артем Калинин, Зуфар Элибоев (иккаласи ҳам Қаршидан)\nЗахира ҳаками: Равшан Абдувохидов (Қарши)\nНазоратчи: Сардор Исмоилович Нажафалиев (Тошкент)\nГоллар: Сирожиддин Қўзиев (пен.), 25’-1:1, Илҳомжон Алижонов, 76’-2:2, Акмал Мозговой, 90’-3:2 - Нодирбек Мавлонов, 2’-0:1, Расул Юлдашев, 48’-1:2.\n“Насаф”: 30.Музаффар Шарипов (с), 6.Сирожиддин Қўзиев (14.Жаҳонгир Қурбонбоев 90+2), 7.Дилшод Саитов (5.Акмалжон Олимов 53), 22.Ислом Рашидхонов (33.Худоёрхон Сагдуллаев 71), 15.Ғолиб Ғайбуллаев, 16.Шерзод Насруллаев, 28.Сардор Садуллаев (96.Дадажон Маматқулов 85), 34.Илҳомжон Алижонов, 36.Акмал Мозговой, 38.Дониёржон Нарзуллаев, 45.Бобир Абдухолиқов (18.Алфайзи Неъматов 46).\nЗахира: 1.Умид Эргашев, 4.Жўрабек Маннонов.\n“Бунёдкор”: 25.Муроджон Зуҳуров (1.Элдор Адхамов 46), 6.Сардор Собирхўжаев (77.Шоҳруҳ Ҳикматов 72), 7.Воҳид Шодиев (19.Жаҳонгир Абдусаломов 46), 9.Фарруҳ Икромов (17.Жавоҳир Мусажонов 60), 10.Шоҳрўз Норхонов (11.Расул Юлдашев 46), 14.Абдумалик Абдуллаев, 21.Давронбек Умиров (4.Суҳроб Иззатов 46), 22.Рустамжон Ашурматов (71.Отабек Бекбоев 64) (с), 26.Абубакр Муйдинов, 29.Турсунбой Раҳимбердиев, 33.Нодирбек Мавлонов.\nОгоҳлантиришлар: Ислом Рашидхонов (11), Сиржиддин Қўзиев (40), Акмал Мозговой (79) - Рустамжон Ашурматов (17), Шоҳрўз Норхонов (37), Расул Юлдашев (74), Жаҳонгир Абдусаломов (83).


14:07 / 11.06.2017 1651 pdf Ўқиш режими + -\nҚориннинг рўзаси овқатдан тийилиш.\nҚалбнинг рўзаси гуноҳлардан тийилиш.\nМўмин киши ҳаромдан тийилиб рўза тутади ва ниҳоят жаннатга равона бўлади.\nҲаракат қилиб қолинг\n14:06 / 11.06.2017 1729\n14:08 / 11.06.2017 1854\nОдамлар ҳар куни юзини ўзгартиришади\nОдамлар ҳар куни юзини ўзгартиришади. Бинобарин, сен ўз қадруқимматингни одамларнинг юзидан қидирма\n1464 09:25 / 13.11.2017\nБу Китобда шак-шубҳа йўқ!\nҲар бир китоб жузъий камчиликлар учун узр айтиш билан бошланади Фақат Қуръони Каримгина .Бу Китобда шакшубҳа йўқ, деган сўзлар билан бошланади.\n712 10:18 / 11.12.2018


Суриялик қочқинларга 10 млн доллар ажратилади | IDROK.UZ\nСуриялик қочқинларга 10 млн доллар ажратилади\nКорея Республикаси Ташқи ишлар вазирлиги Суриядаги инқироз натижасида жабр чеккан қочқинларга гуманитар ёрдам кўрсатиш учун 10 млн АҚШ доллари миқдорида маблағ ажратишини маълум қилди. Бу ҳақда Ренхап ахборот агентлигимаълум қилди.\nКорея Ташқи ишлар вазирлиги вакиллари бу қарор ҳақида Сурия инқирозини бартараф қилиш масалаларига бағишлаб Қувайтда ўтказилаётган халқаро конференцияда баёнот берган.\n2012 йилдан буён Жанубий Корея Сурия қочқинлари учун 13 млн доллар ажратган эди. Эндиликда бунга яна 10 млн доллар ажратилиши маълум бўлди.\nСуриядаги фуқаролик уруши оқибатида жами 12 млн одам қочқинга айланган ёки гуманитар ёрдамга муҳтож қолган. БМТ бош котиби Пан Ги Муннинг маълум қилишича, суриялик қочқинлар муаммосини ҳал қилиш учун 8.4 млрд доллар керак бўлади.


Кўп бериладиган саволлар – Ўзбекистон Республикаси Ички ишлар вазирлиги ҳузуридаги Тергов департаменти\nСАВОЛ: Қўшним билан ўртамизда бўлиб ўтган жанжал ҳақида ички ишлар идораларига ариза билан мурожаат қилган эдим, лекин ҳалигача унга чора кўрилмаяпти. Қонунларда аризани кўриб чиқиш муддати белгиланганми?\nЖАВОБ: Жиноят ҳақидаги ариза ва хабарларни кўриб чиқиш муддатлари қатъий белгиланган. Жиноят-процессуал кодексининг 329-моддасига кўра, жиноятга оид аризалар, хабарлар ва бошқа маълумотлар рўйхатга олиниши ва дарҳол, жиноят ишини қўзғатиш учун сабаб қонунийлигини ва асослар етарли эканлигини текшириш зарурати бўлган тақдирда эса, ўн суткадан кечиктирмасдан ҳал қилиниши лозим.\nСАВОЛ: Ҳуқуқни муҳофаза қилувчи идораларга ўзим гувоҳ бўлган жиноят ҳақида ариза ёзмоқчиман. Аризамда исм-шарифимни кўрсатмасам бўладими? Бундай ариза текшириладими?\nСАВОЛ: Мен уйимдаги бир бош қўйимнинг ўғирлаб кетилганлиги ҳақида хабар берган эдим, бироқ ҳалигача менинг мурожаатим ҳал қилинмаяпти. Аризамни кўриб чиқмасдан қолдирилиши мумкинми? Бунинг учун жавобгарлик борми?\nЖАВОБ: Ички ишлар органи ходими Сизнинг жиноят ҳақидаги аризангизни қабул қилиб, қонунда белгиланган муддатда кўриб чиқиши ва натижаси бўйича қонуний қарор қабул қилиши лозим. Жиноятлар тўғрисидаги аризалар, хабарлар ва бошқа маълумотларни қабул қилиш, рўйхатдан ўтказиш ёки кўриб чиқиш хизмат вазифаларига кирадиган мансабдор шахснинг жиноятни ҳисобга олишдан қасддан яшириши Жиноят кодексининг 2411-моддасида назарда тутилган жиноий жавобгарликка сабаб бўлади.\nСАВОЛ: Мен муқаддам онамга нисбатан содир этилган фирибгарлик ҳақида ҳуқуқни муҳофаза қилувчи органларга ариза билан мурожаат этган эдим. Мурожаатим бўйича қандай чора кўрилади ва бу ҳақда менга хабар бериладими?\nСАВОЛ: Интернет ва электрон тармоқлар орқали ариза жўнатсам, текшириш ўтказиладими, ушбу хабарим бўйича жиноят иши қўзғатилиши мумкинми?\nСАВОЛ: Жиноят иши қўзғатиш учун ариза ёки хабар берилиши шартми?\nСАВОЛ: Танишим ҳуқуқни муҳофаза қилувчи органларга мен ҳақимда туҳматдан иборат аризалар ёзиб юрибди. Уни жавобгарликка тортиш учун қандай тартибда ва кимга мурожаат қилишим керак?\nЖАВОБ: «Жисмоний ва юридик шахсларнинг мурожаатлари тўғрисида»ги Қонуннинг 38-моддасига кўра, туҳматдан иборат мурожаат берганлик белгиланган тартибда жавобгарликка сабаб бўлиши қайд этилган. Маъмурий жавобгарлик тўғрисидаги кодекснинг 40-моддасида туҳмат қилганлик учун жавобгарлик белгиланган бўлиб, бир йил давомида яна шу тоифадаги ҳуқуқбузарлик содир этилганда, Жиноят кодексининг 139-моддасида жиноий жавобгарлик кўзда тутилган.


Бидъат ишлардан Аллоҳ рози бўлмайди\n“Кун ҳадиси” дастурининг бугунги сонида тақдим этиладиган ҳадис мазмуни “Бидъатларни рад қилиш”, деб номланади. Бу мавзу ҳақидаги ҳадисни “Мирзо Юсуф” жоме масжиди имом хатиби Саййид Раҳматуллоҳ Термизий шарҳлаб берди.\nОйиша розияллоҳу анҳодан ривоят қилинади:\n“Расулуллоҳ саллоллоҳу алайҳи васаллам марҳамат қилдилар: “Ким бизнинг ишимизда диндан бўлмаган бирон бир янгилик қилса, у рад қилингандир”.\nИмом Муслим ривоят қилган матнда эса бироз бошқачароқ мазмунда келади: “Ким бизнинг ишимизда диндан бўлмаган бирон бир амални бажарса, у рад қилингандир”.\nБу амал муомалада – бидъат деб аталади. Бидъат сўзининг луғавий маъноси “янги бошланган” деганни англатади. Ҳадиснинг матнида “ким бизнинг ишимизда диндан бўлмаган бир амални қилса”, деб келмоқда. Яъни, ҳар бир янгилик ҳам бидъат деб номланмайди. Динга тааллуқли нарса янгилик бўлган бўлса, бидъат деб номланади. Ҳар бир бидъат залолатда дейилади. Бу амаллар қабул қилинмаслиги ҳақида хабар бериляпти.\nБидъатлар яхши ва ёмонга бўлинади. Яхшисидан савоб оламиз, ёмони эса қабул қилинмайди. Бидъатларнинг ёмонидан қўрқишимиз, қочишимиз лозим. Яхшисидан эса савоб талабида бўлишимиз даркор. Масалан, Пайғамбаримиз алайҳиссалом даврларида таровеҳ намозларида хатми Қуръон қилиш йўқ эди. Бу иш Умар (р.а) вақтларида пайдо бўлган. Ёки Пайғамбаримиз алайҳиссалом даврларида мадрасалар йўқ эди, китоб босишлар бўлмаган, Қуръон жамланмаган эди, мана шу ишларнинг барчаси кейинчалик содир бўлди. Агар бидъат ишлар мутлақо мумкин бўлмаганида, бу ишлар ҳам мутлақо мумкин бўлмаган бўларди.\nДинга оид ишларда кейин пайдо қилиниб, асосга эга бўлмаган, диний нуқтаи-назардан одамларга манфаат бермайдиган, оқибати зарарли бўлган ишларнинг барчаси биз сақланишимиз зарур бўлган ёмон бидъатларга киради. Бу амаллар қабул бўлмайди. Шу сабаб биз суннатни ўрганишимиз, Исломни софлигича қабул қилишимиз лозим. Чунки қаерда суннат тарк этилса, унинг ўрнига бидъат ва хурофотлар кириб келади. Бу эса инсонни турли машаққатларга қўяди.\nМасалан, тўй маросимларини олайлик. Агар биз суннатга мувофиқ тўй қиламиз десак, бу камхаражатли бўлади. Бизни қийнамайдиган, ҳаммаси ақл билан йўналтирилган тўй ўтказилади. Агар бидъатга мувофиқ тўй қилинса, йиллар давомида йиғилиб, бир кунда уни сочиб, яна машаққатга қолишимиз тушунилади.


Сайловчиларни рўйхатга олиш ва сайлов участкаларини безаш ўқитувчиларга юкланди\n26 май 2022, Тошкент вақти: 19:58\nСамарқанддаги сайлов участкаси. 2016 йил, декабрь.\nЎзбекистонда 24 октябрь куни бўладиган президентлик сайловига ҳозирликлар давом этаркан, сайловга тайёргарлик ишларига бюджет ходимларининг жалб этилгани ҳақида хабарлар келмоқда.\nОзодлик суҳбатлашган ўқитувчиларнинг сўзларидан янги ўқув йили бошланиши арафасида айрим вилоят мактабларида ўқув жараёнлари қолиб овоз бериш жараёнларига сафарбарлик авж олгани англашилади.\nҚашқадарё вилоятидаги расмийлар ўқитувчиларнинг сайловга тайёргарлик жараёнларига жалб этилганини тасдиқлашди.\nСайловчиларни рўйхатга олишдан тортиб сайлов участкаларини безаш ишлари муаллимларга юклатилган.\nҚашқадарё вилоят Косон туманидан исми сир қолишини сўраган ўқитувчининг Озодликка билдиришича, сайловчиларни рўйхатга олишдан тортиб сайлов участкаларини безаш ишлари муаллимларга юклатилган.\n“Биз муаллимлар янги ўқув йилига тайёрланиш ўрнига сайлов дастурлари билан оворамиз. Косон педагогика коллежида ҳамма ўқитувчини йиғиб, шу тадбирга тайёрлашяпти. Сайлов участкаларига стендлар қилиш ҳам бизга юкланган. Ҳокимнинг ёшлар ишлари бўйича муовини оғзаки топшириғи билан плакатлар осиш¸ таклифнома¸ анкета¸ бюлеттенни чиқариш ва тарқатиш - ҳаммасини бизга юклаб қўйишди. Фақат сайлов, сайлов, ўқиш билан ҳеч кимнинг иши йўқ, - дейди муаллим.\nҚашқадарё вилояти Халқ таълими бошқармаси мулозими ўқитувчилар сайлов жараёнига жалб этилаётганини Озодликка тасдиқлади, аммо бу ихтиёрий равишда амалга оширилаётганини таъкидлади.\n“Ҳар битта вилоятдан 300та ўқитувчи бу жараёнда қатнашади. Комиссия аъзоси ёки кузатувчи сифатида бу ишга жалб этилади. Улар учун 15 кунлик махсус ўқув машғулотлари ташкиллаштирилган. Ихтиёрий бу, ҳеч ким уларни мажбурламайди ва ўқиш жараёнига буни таъсири бўлмайди. Мактабларда сайлов участкаларини жиҳозлаш давлат бюджети ҳисобидан қилинади, ўқитувчилар зммасига юкланган эмас бу”, - деди бошқарманинг Озодлик суҳбатлашган мулозими.\nЎзбекистоннинг бошқа вилоятлари ва пойтахт Тошкентда ҳам муаллимлар сайлов жараёнига сафарбар этилган.\nМСК мавжуд сиёсий партияларнинг барчасига президент сайловида иштирок этишга рухсат берди\n“Халқаро кузатувчиларга нима дейиш кераклигини ҳам ўргатишмоқда”\nБухоронинг Жондор туманидаги мактаблардан бирининг ўқитувчисига кўра, сайлов жараёнига доир ўқув машғулотларида уларга “халқаро кузатувчиларнинг саволларига қандай жавоб бериш бўйича” ҳам кўрсатмалар берилган.\n“Халқаро кузатувчилар келиб қолса нима дейиш бўйича ҳам кўрсатмалар бериляпти. Сайлов халқаро меъёрлар асосида адолатли ўтказилаётганини айтиш керак экан. Агар, специфик саволлар берилса, мени бунга ваколатим йўқ, раҳбариятимиздан буни сўрайсиз, дейиш лозим. Шунақа инструктаж қилишяпти”, - дейди сир қолишини сўраган бухоролик муаллим.\nТошкентнинг Сирғали туманидаги мактаблардан бирида ишловчи ўқитувчининг Озодликка айтишича, уларга иккита талаб қўйилган:\n“Биринчиси вакцина, иккинчиси сайловда қатнашиш. Бу талабни бажармаганлар аризасини ёзиб ишдан бўшаб кетаверсин, деб айтди директоримиз”, - дейди муаллим.\nЎзбекистон Сайлов кодексининг 99-моддасида Марказий сайлов комиссиясини, вилоят, туман, шаҳар сайлов комиссияларини, округ ва участка сайлов комиссияларини сайловга тайёргарлик кўриш ва уни ўтказиш бўйича молиялаштириш Ўзбекистон Давлат бюджетидан амалга оширилиши айтилган.\nСайлов комиссиялари ишига жалб этиладиган шахсларнинг меҳнатига ҳақ тўлаш сайловни ўтказиш учун ажратилган маблағлар ҳисобидан амалга оширилади.\nАммо Озодлик билан суҳбатда бўлган муаллимлар уларга сайлов учун қўшимча ҳақ бериш ваъда қилинмаганини айтишди.\n“Ўзимизни мактабдан оладиган ойлигимиз юриб туради. Булар ҳозир бошқа одамни олса, унга ойлик қилиб бериши, кабинет қилиб бериши керак-да. Шунинг учун бўлса керак, асосан ўқитувчилар бу ишга жалб этиляпти”, - дейди қашқадарёлик ўқитувчи.\n"Навбатдаги кўзбўямачилик". "Эрк" партияси президент сайловини бойкот қилишга чақирмоқда\nОсон сафарбар этилувчи қатлам\nЎзбекистонда давлат бюджети ҳисобидан молиялаштирилиши кўзда тутилган тадбирларнинг ўрта ва олий таълим тизимига юклатилиши тажрибаси кенг тарқалган.\nЎзбекистонлик блогер Лобар Турсунқулова ўқитувчилар давлат тадбирларига энг осон сафарбар қилинувчи қатлам эканини айтади:\n“Биласиз, бизда ўқитувчилар турли тадбирларга, айниқса сайлов тадбирларига энг осон сафарбар этиладиган гуруҳ ҳисобланади. Кўп сайлов участкалари мактабларда жойлашган. Шунинг учун ўқитувчиларни у ерда аъзо килиб бириктириб қўйиш осон, ўзини ишини ҳам қилади, сайловникини ҳам. Дарс соатлари қисқартирилиши ёки ишдан ҳайдалишидан қўрқиб ўқитувчилар ҳар қандай вазифани бажариб кетаверишади, - дейди блогер..\nБундан олдин ҳам ўқитувчилар жамоат тадбирларидан тортиб дала ва ободонлаштириш ишларига жалб этиб келинган.\nПрезидент Шавкат Мирзиёев ўқитувчилар асосий вазифаси бир четда қолиб, уларни ўзларига мутлақо алоқаси бўлмаган ишларга жалб этиш чуқур илдиз олганини тан олган эди.\nПрезидент ўқитувчиларни табриклар экан, яна Каримов даври камчиликларини очди\nЎқитувчиларнинг сайлов тадбирларига жалб этилаётгани ҳусусида Озодлик Ўзбекистон Халқ таълими вазирлигидан изоҳ ололмади.\n24 октябрь куни ўтадиган сайловларда амалдаги президент Шавкат Мирзиёевдан ташқари яна тўрт номзод қатнашади. Уларнинг барчаси Ўзбекистондаги ҳукуматпараст партиялардан илгари сурилган.\nИккинчи муддатга қайта сайланиши кутилаётган президент Мирзиёев шу йил февралида БМТ Инсон ҳуқуқлари бўйича кенгашининг 46-сессиясидаги нутқида Ўзбекистонда Каримов давридаги мажбурий меҳнат ва болалар меҳнатига барҳам берилганини ўз “ислоҳотларининг энг катта ютуқларидан бири” деб атаганди. Аммо мамлакатда хусусан, мажбурий меҳнатдан шикоятлар ҳануз тўхтамаган.\nЎзЛиДеп Шавкат Мирзиёев номзодини илгари сурди, президентликка қолган даъвогарлар ҳам маълум бўлди\n“Миллий тикланиш” президент сайловига Алишер Қодиров номзодини кўрсатади


Ўзбекистонлик уч аёл Толибонга қайтарилди\n04 декабр 2020, Тошкент вақти: 19:59\nТолибон билан ҳамкорликда гумон қилиниб жорий йил бошида Афғонистоннинг Фарёб вилоятида қўлга олинган уч ўзбекистонлик аёл толибларга қайтарилди. Бу ҳақда 4 март куни Би-би-си радиоси хабар тарқатди.\nРадионинг фарёблик расмийларга таяниб хабар беришича, ўзбекистонлик аёллар билан бир қаторда бир бола ҳам ҳибсдан озод этилган ва вилоятнинг энг беқарор Қайсор туманидаги толибларга қайтариб топширилган. Расмийларга кўра, мазкур уч аёл жосуслик қилиш учун келганликда айбланиб қўлга олинган эди.\nМаҳаллий расмийлар ўзбекистонлик уч аёл толиблар қўлидаги уч асирга алмаштирилганига оид хабарларни рад этмоқда. Айрим хабарларда ўзбекистонлик аёллар қўлга олингач, Толибон Маймана шаҳридаги халқаро инсонпарварлик ташкилотининг тўрт ходимини гаровга олгани ва улардан бирини қатл этгани, қолганларини эса ўзбекистонлик аёлларга алмаштириши ҳақида баёнот бергани хабар қилинган эди.\nБи-би-си Ўзбек хизматининг хабар беришича, Фарёб вилояти Қайсор туманидаги уч қишлоқда ўзбекистонлик жангариларнинг ўнлаб оилалари бошпана топган.


Тошкентда 3 машина иштирокида тўқнашув содир бўлди — Bugun.uz\n19:14 | 20-10-2021\nТошкент шаҳри Мирзо Улуғбек туманида 3 та автомобиль иштирокида тўқнашув содир бўлди. Бу ҳақда Йўл ҳаракати хавфсизлиги бош бошқармаси ахборот хизмати хабар берди.\nМаълум қилинишича, тўқнашув 20 октябрь куни соат 11:30 да туманнинг Шаҳриобод–Зафар Диёр кўчалари кесишган чорраҳада юз берган. Унда 1986 йилда туғилган Ю.З. бошқарувидаги «Cobalt», 1964 йилда туғилган Ш.С. бошқарувидаги «Lacetti» ва 1989 йилда туғилган Ж.Ж. бошқарувида бўлган «Lacetti» автомобиллари тўқнашган.\nҚайд этилишича, ҳодиса оқибатида ҳайдовчи Ж.Ж. бошқарувида бўлган автомобиль йўловчиси тан жароҳати олиб, шифохонага мурожаат қилган. ЙТҲ юзасидан шаҳар ИИББ ЙҲХБ ходимлари томонидан суриштирув ҳаракатлари олиб борилмоқда.\nАввалроқ Тошкентда 5 та автомобиль иштирокида тўқнашув содир бўлганди. Шунингдек, Андижонда 6 та автомобиль иштирокида ЙТҲ содир бўлгани ҳақида хабар берилган. Ҳамда 5 та автомобиль иштирокида ЙТҲ юз бергани маълум қилинган.


Лола Каримова-Тилляева Тошкентдаги “Жўрабек” масжиди таъмирланиб, “Ислом ота” номи берилганини айтди - - - www.Voydoda.com - Развлекательный портал -\nЛола Каримова-Тилляева Тошкентдаги “Жўрабек” масжиди таъмирланиб, “Ислом ота” номи берилганини айтди\n13 Сен 2016(12:09)\nЖорий йилниг 2 сентябрь куни Ўзбекистон халқи оғир жудоликка учради. Ўзбекистон Республикасининг Биринчи Президенти Ислом Абдуғаниевич Каримов хасталик сабаб 78 ёшида оламдан кўз юмди.\nҲозиргача дунёнинг кўплаб мамлакатлари раҳбарлари, халқаро ташкилотлар вакиллари Ўзбекистон ҳукуматига ҳамда марҳумнинг оила аъзолари – турмуш ўртоғи Татьяна Каримова ва қизи Лола Каримова-Тилляева таъзия билдиришмоқда.\nБугун, 13 сентябрь куни Ўзбекистон Республикасининг Биринчи Президенти Ислом Каримовнинг кенжа қизи, “Сен ёлғиз эмассан” хайрия жамғармаси раиси, Ўзбекистоннинг ЮНЕСКОдаги доимий вакили, Ўзбекистон гимнастика федерацяисининг президенти Лола Каримова-Тилляева ижтимоий тармоқлардаги шахсий саҳифаси орқали Тошкент шаҳрида ўтган йили ёниб кетган “Жўрабек” жомеъ масжиди қайта тиклангани ва у ерга “Ислом ота” жомеъ масжиди номи берилгани ҳақида хабар қилди.\nЛола Каримова-Тиляяева, “Сен ёлғиз эмассан” хайрия жамғармаси раиси, Ўзбекистоннинг ЮНЕСКОдаги доимий вакили, Ўзбекистон гимнастика федерациясининг президенти:\nАзизлар, Зулҳижжа ойининг ушбу муборак кунларида хушхабар билан сизлар ила ўртоқлашмоқчиман. Тошкент шаҳримизнинг энг қадимий масжидларидан бири бўлмиш, “Фарғона йўли” кўчасида жойлашган жомеъ масжидининг янгиланган биноси қурилиши тез кунларда ниҳоясига етади.\nМасжиднинг биноси 2015 йилнинг баҳор ойида содир бўлган ёнғин натижасида деярли буткул вайрон бўлган эди.\nУшбу масжидни қайта тиклашдек савобли ишни бажариш бахтини мен ва турмуш ўртоғимга насиб айлагани учун меҳрибон Парвардигорга беадад шукроналар ва ҳамду-санолар айтаман.\nОллоҳ таолодан раҳматли отамнинг диний қадриятларни тиклаш, Ватан озодлиги, юрт тинчлиги ва эл фаровонлиги йўлидаги солиҳ амалларини қабул айлаб, Ўз мағфиратига олиши ҳамда охиратларини обод этишини илтижо қиламиз.\nМасжидни тиклаш ишлари ўтган йилнинг сўнгида бошланиб 9 ой давом этди. Бугун жомеъ масжидининг умумий майдони қарийб икки баробар ошган бўлиб, 2900 квадрат метрдан 5400 квадрат метргача катталашди. Энди масжидда 560 киши намоз амалларини адо этиши мумкин.\nЯнги қурилган мажмуада кутубхона ва таҳорат хоналари ҳам барпо этилди. Имконияти чекланган инсонлар учун зарур ускуналар, ҳавони тозалаб берувчи қурилма ва кондиционерлар тизими мослаб ўрнатилди. Масжид ҳовлисида дам олиш жойлари ҳам яратилди.\nАждодларимиздан қолган шундай бир ибратли маълумот борки, Буюк ипак йўли бўйлаб Тошкент томон ойсиз тунларда қатновчи карвонлар қоронғуда узоқдан ушбу масжиддан таралиб турган нурни кўриб у томон юриб келишаркан. Ушбу файзли даргоҳда турли йилларда Мулла Нофий домла, Исҳоқ Маҳдум домла, Исмоил Маҳдум домла, Аҳмаджон домла ва Раҳматилла Қори домла хизмат қилиб келганлар. Бугунги кунда масжиднинг имом-хатиби вазифасида Абдулҳаким Қори домла хизмат қилиб келмоқдалар.\n“Ислом ота” масжиди бундан кейин ҳам Ислом динининг эзгулик, тинчлик, меҳр-мурувват, раҳмдиллик, муҳтожларга ёрдам бериш каби қадриятларини тарғиб қилувчи муҳим маънавий-диний маскан бўлиб қолишини Оллоҳ таолодан сўраб қоламиз.\nУшбу масжидни қайта тиклаш ишларини бошлаган пайтимизда, бу табаррук даргоҳ отамнинг оламдан ўтганларидан озгина вақтдан сўнг қайта очилиб, унга раҳматли падари бузрукворимнинг номлари берилишини ҳаёлимизга ҳам келтирманган эдик.\nТеги: Лола Каримова-Тилляева Тошкентдаги , “Ислом ота” номи берилганини айтди


Неймарнинг агенти ҳам унинг Мадридга кўчиб ўтишга тайёрлигини тасдиқлади, негаки «Барселона»га қайтиш жараёни мураккаблашиб кетди.\nтелеканали хабар қилишича, Мадриднинг «Реал» жамоаси Парижнинг «ПСЖ» жамоасига бразилиялик форвард Неймар учун бир нечта ўйинчиларини таклиф ...\n«Ювентус» клуби бразилиялик ҳужумчи Неймарни олиб келиш учун «ПСЖ»га таклиф тайёрлаяпти. Бу ҳақда «Mundo Deportivo» хабар берди.Нашр ... бериб, белгиланган маблағни ҳам тўлаб бермоқчи.Таъкидланишича, «ПСЖ»ни «бартер» унча қизиқтирмаяпти, фақат футболчи учун қанча тўланиши ...\nмағлуб бўлган «Манчестер Юнайтед» кўплар учун кутилмаганда сафарда «ПСЖ»ни 1:3 ҳисобида енгди. Учрашувнинг 92-дақиқасида Рэшфорднинг пенальтидан ... урган голи «қизил иблис»ларни кейинги босқичга олиб чиқди. ПСЖ – Манчестер Юнайтед 1:3 Голлар: 0:1 – 2 Лукаку, 1:1 – 12 Бернат, 1:2 ...\nбор экан, VAR-тизими ҳам ожиз қолаверади. Масалан, Франциянинг «ПСЖ» клуби ўз «Twitter»ида «Ренн»га қарши учрашувдаги (4:1) ҳакамликдан ...\n2017 йилнинг ёзида 19 ёшли Килиан Мбаппенинг «Монако»дан ПСЖга трансфери жараёнидаги айрим тафсилотларни ошкор қилди. Ўшанда ёш ... талаб қилади. Бундан ташқари, мабодо, молиявий «фейр-плей» сабаб ПСЖ клуби УЕФА чемпионлар лигасидан четлатилгудек бўлса, қўшимча товон ...\nтерма жамоаси ва «ПСЖ»нинг собиқ ҳужумчиси Бонавантюр Калу Вавуа шаҳрининг ҳокими этиб сайланди. Сайловдаги ғалабаси ҳақида у ўзининг «Facebook»даги саҳифасида ...\n«ПСЖ» дарвозабони Жанлуижи Буффон фаолиятини қачон якунлашини айтди, дея хабар беради «Gazeta.ru» сайти. «Бундан бир неча йил аввал мен ўзим ...\nБу ҳақда «Football Espana» портали «Twitter»даги расмий саҳифасида хабар тарқатди.\n«ПСЖ» клуби «Барселона» яримҳимоячиси Филиппе Коутиньо учун 270 млн. евро тўлашга тайёр. Бу ҳақда «Mundo Deportivo» хабар бермоқда. Манбага кўра, ...